Ekspekasi sing terlalu adoh kui iso nyebabke serangan panik. Opo sing kedadean neg donyo nyoto lan opo sing ono neng bayangane dhewe kui ora gatuk. Sebenere yen kui kahanane koyo ngono wong paling mung ngerasake kuciwo. Kui sebenere tetep ono opo-opone nanging dampake ora koyo serangan panik sing luwih parah. Ekspektasi sing terlalu adoh kui gawe serangan panik nek wonge kui ngarep banget opo sing ono neng bayangke kedadean. Misal ono pasangan suami-istri. Sing lanang kui sayang banget karo bojone koyo dheweke ora iso urip nek ora ono bojone. Dheweke dadi mikir yen dheweke bakal utowo kepengin sedo disikan. Nanging yen misale bojone sing ora ono disikan, dheweke mesthi bakal ngerasake serangan panik.


Gawe awakmu sing wes terjun nang dunia kpop, pasti wes kenal banget ambek istilah fansite. Fansite iki uwong sing biasane ngefotoi artis senengane dan bakal disebar nang akun media sosiale. Dan nek awakmu niteni, ben foto iku pasti onok watermark e. Gunane watermark iku penanda kepemilikan. Hal iku ben gak onok wong liyo sing njupuk foto iku dan ngakoni nek foto iku karyane de’e. Biasane watermark iku gawe tulisan biasa. Tapi nek fansite iku wes njembek mergo fotone diakoni dadi nggone wong liyo, mereka bakal ngekeki watermark sak gede gadang cek gak angel diedit dan wong sing ngakoni iku isok kapok. Dadi gawe awakmu, ojok atek resek ngedit watermark e fansite lho rek.


Barang kui dudu hal sing mesthi awak dhewe kei pas ngekei hadiah kejutan. Barang kui termasuk panganan lan sak liyane kui emang dadi hal sing paling kerep dadi hadiah. Nanging, sebenere bentuke ora mesthi kui. Intine kui awak dhewe arep gawe seneng wong kui, dadi bentuk hadiahe kui opo wae ora masalah. Iso wae hadiah sing awak dhewe kei kui bentuke pengamaman. Misale, awak dhewe ngejak konco sing lagi ulang taun kui dolan-dolan bareng ke luar kota bareng konco-koncone sing liya. Mungkin, bagi dheweke, plesiran kui dadi hal sing arang dheweke rasake. Opo meneh iso ngerasake pengalaman kui bareng konco-koncone. Kui bakal marai dheweke tambah seneng.


Pas acara KKN tahun 2015, bocah-bocah sak kelompok ambek aku ngejak gawe acara panggang ayam. Nah aku ambek koncoku sing bocah Lumajang iku tugase golek pitik nang pasar terus sing liyane iku nyiapno bumbuni ambek liyan-liyane. Nah pas tutuk pasar koncoku moro-moro nyirik-nyirik polahe ambune nang pasar iwak kan rodok mangkelno amise orambloko. Pas tak takoni, tibake bocahe iku ancene jijik ambek sing ambe amis-amis ngunuku. Tapi roto-roto kabeh wong iku mesti jijik nag ambu amis-amis ngunuku. Masio iku mok sedelok utowo ora masih. Tapi yo ono wae sing ora lapo-lapo koyok aku barang kan ora masalah, masio aku sing beteti iwake barang yo biasa ae.


Salah siji pengalaman sing paling menyenangkan nang uripku iku pas eroh salah siji idol trainee Korea sing wes tak dukung ket suwe bakal debut dadi idol. Jenenge Lee Keonhee, sing saiki wes dadi anggota boygroup Oneus. Pas aku eroh Keonhee bakal debut, aku bener-bener bahagia banget. Soale aku iling banget wes dukung de’e ket tahun 2017. Aku tau de’e teko acara survival show sing jenenge Produce 101 Season 2. Aku langsung jatuh cinta ambek kemampuan vokale sing apik banget. Sayange de’e kudu keeliminasi dan gak isok melbu final. Tapi mbasio ngono, aku tetep dukung de’e dan sek tetep ngikuti perkembangane de’e. Makane pas diumumno de’e bakal debut nang grup Oneus, aku seneng banget. Rasane iku kabeh penantianku terbayarkan penuh.


Institut Pertanian Bogor utowo biasa disingkat IPB iku salah siji Perguruan Tinggi sing lokasine onok nang Dramaga, Bogor, Jawa Barat. Mbiyene IPB iku Fakultas Pertanian nang Universitas Indonesia. Terus IPB diresmikno berdiri dewe pas tangal 1 September 1963. IPB nduwe moto “Inovasi Menginspirasi dalam Integritas". Nek moto boso Inggris e iku “Inspiring Innovation with Integrity”. Lembaga induk e IPB iku Kementrian Pendidikan, Kebudayaan, Riset, dan Teknologi.  Saat iki, Rektor IPB gawe periode 2017—2022 iku Prof. Dr. Arif Satria, S. P., M. Si. Nang kampus iki, onok sulas fakultas ambek siji sekolah pascasarjana. Warna sing dadi identitas kampus iki yaiku biru tuwo.


Akeh wong sing mikir nag konongan utang iku dadi perkoro sing ngisin-ngisini. Tapi nag jareku iku yo ora masalah masio iku konangan soale kan sing jenege urip iku ora ngerti kebutuhan ambek masalah sing bakal diadepi mangkane iku yo ora perkoro sing ngisine se, tapi iku wes dadi perkoro sing elek nang wong-wong padal asline yo ora masalah nag utang. Nah sing garai iku maeng dadi perkoro sing ngisino iku asline yo wong-wong dewe, ora perkoro utange. Tapi polahe wong sing duwe sifat gengsi ambek liyane maeng mangkane utang maelh dadi perkoro sing elek ambek ora perlu diwerohno wong liyo. Terus nag sampek konangan maleh dadi perkoro sing eleke megilan.


Perkoro urusan omah, aku sing paling telaten timbangane adiku. Aku isih lan iso masak. Asah-asah, nyapu, lan ngepel isih sregep aku. Wingi tau, aku karo ibuku kudu ngenteni eyangku sing lagi sakit neng Bogor. Adiku isih tetep neng Yogyakarta soale kudu dadi asisten kelas neng kampuse. Selama adiku ditinggal kui, dee ora bener-bener dhewekan. Adiku nginep neng omahe budhe lan pakde sing ono neng Lempuyanga. Senadyan ono wong sing iso ngebantu beres-beres omah, uripe adikun neng jero tanda kutip tetep wae berantakan. Budheku kui mergo isi sibuk lan perlu akeh istirahat dadi kerep ora masak. Pas budheku ora masak kui, adiku nrimo ngelih timbange masak dewe neng dapur. Kamare uga berantakan banget koyo kapal pecah. Adiku kui duwe kebiasaan nyebar-nyebar barang. Ruangan sak sempit koyo opo wae lan dudu pangone wae barang-barang dee kui mesthi kesebar.


Rante motor kendo kui podo medenine karo rem sing ora pakem. Loro-lorone kui iso nyilake. Sing ciloko kui pengendara montore lan wong-wong sing ono neng salan liyane. Mbuh rante montor sing kendo lan rem ora pakem kui sebenere iso dicegah seko awal. Yen montor kui reme ora pakem utowo mulai keroso ora pakem koyo biasane, awak dhewe wis iso ngerasake. Yen rante montore kendo, awak dhewe iso krungu swara sing aneh seko ngisor montor dhewe pas lagi mlaku. Makin gedhe swarane kui makin parah kahanane. Nek misale swarane krungu cetho pas awak dhewe nganggo helm artine kui wis parah. Dadi yen wong iso keno kacilakaan mergo salah siji seko alesan kui ketok bodo banget.


Akeh wong-wong wedok sing saiki ngomong perkoro ketidakadilan sing dialami selama iki. Dheweke protes mergo dheweke ora dikei hak sing podo karo wong-wong lanang. Awak dhewe kudu gateke karo perkoro ketimpangan gender iki. Mergone, iki bakal pengaruh neng uripe awak dhewe. Sing kerep dikeluhke wong wedok kui dheweke ora entuk kesempatan kerjo sing podo. Yen perkoro iki wae, iso dadi podo antara wong wedok lan wong lanang. Yen misale, pasangan suami-istri kui cerai sing baisane dirugike kui sing wedok. Dheweke kudu ngurus dheweke dhewe lan anak-anake. Senadyan, yen kesempatan kerjo kui ora podo. Wong wedok sing wis dadi rondo kui mau bakal angel ngekei mangan kanggo kaluargane sing wis ora wutuh kui.


Sing jenenge telek iku mesti jemberi ambek jijiki mergo iku termasuk barang sing rusok sing ora pantes dipareki opo maneh dijemok, dadi yo wes lumrah ambek biasa nag ono wong sing petuk teleke kewan iku mesti jember ambek jijik. Masio iku wes kulino ngadepi tapi roso jijik nang wong sing kulino iku maeng yo tetep ae ono mergo iku wes dadi sifate alami menungso. Nah sing marakno roso jijik iku maeng ora mok telek tok, tapi ambune iku lo sing ora enake megilan mergo iku kan telek. Terus telek nag kenek wong barang tambah ora karoan mangkelnoe, soale sak liyane endut ambek angel ilangane ambune barang yo ora enake pol.


Salah siji bencana alam sing paling akeh kedaden nang tahun 2022 iku gempa bumi. Bahkan, nang panggon-panggon sing jarang onok gempa bumi ae isok kedaden. Nek wes ngono, awak dewe kudu eroh opo ae sing kudu dilakoni pas ngadepi bencana gempa bumi iki. Siji, berlindung nang ngisor meja. Tujuane ben awak gak kenek barang-barang sing podo logor mergo guncangan gempa. Loro, lindungi sira ambek pirang alat. Isok nganggo helm, bantal, utowo papan. Telu, jauhi gedung ambek tiang. Papat, ojok numpak Lift. Mending nganggo tangga darurat. Terakhir, jauhi laut. Gempa iku isok marakno gelombang tsunami, dadi mending nang panggon dataran sing luwe duwur.


Kabeh koncoku sing milih nerusno sekolah nang SMA swasta isok langsung lolos tanpa tes maneh soale SMP ku sing iki sek sak yayasan ambek SMA swastane. Dadi mek perlu daftar ambek tes psikologi, wes mari deh. Tapi mergo aku milih gawe melbu SMA negeri, dadi aku kudu tes tulis maneh. Aku pun mulai rajin nggarap latihan soal cek engkok isok lancar ngerjakno tes tulise. Pas hari tes e, syukur aku isok ngerjakno tes e tanpa halangan, dadi aku rodo lego mari nggarap tes e. Pengumuman e gak suwe, yaiku seminggu marine tes. Pas wes dino pengumuman, aku cepet-cepet buka web e gawe ndelok hasile. Eroh aku lolos tes dan resmi dadi murid SMA negeri, aku langsung jingkrak-jingkrak saking senenge.


Urip dhewean kui mesthi ora gampang. Nanging sinau, urip dhewe kui penting. Soale, gelem ora gelem, awak dhewe bakal nemu titik sing kudu urip dhewe. Wektune iso kapan wae, iso luwih cepet seko sing dibayangke. Urip dhewean kui ono keterampilan dhewe. Reresik omah kui ora iso disepeleke. Opo meneh yen awak dhewe duwe kesibukan. Awak dhewe kudu sinau bagi wektu, kapan kanggo kerjo lan kapan wektu sing diengo resik-resik. Coro resik-resik ben kabeh dilakoni secara efektif kui yo angel, piye carane reresik cepet nanging hasile tetep kinclong. Masak uga dadi keterampilan sing penting yen arep urip dhewe. Awak dhewe tetep ora mungkin tuku panganan terus neng jobo. Urip dhewean uga kudu duwe kemampuan piye carane ora gampang ngeroso bosen lan ngerti carane ngisi wektu selo.


Pelatihan PMR ning sekolah iki penting banget kanggo edukasi para siswa babagan bencana alam sing kemungkinan ana ning lingkungane kaya banjir, gempa, longsor, tsunami, lan uga sak panunggale. Para petugas PMR iki bisa nggawe kesepakatan pelatihan karo PMI lan uga BPBD kanggo kampanye babagan cara sing bisa dilakoni ben ora kena risiko bencana. Pihak sekolah iki uga kudune ngewenehi persetujuan amarga pelatihan siaga bencana iki bisa ngurangi rasa was-was uga trauma marang bencana alam, utamane kanggo sekolah sing cedhak gunung utawa laut lan duwe potensi luwih gedhe kena bencana alam. Sekolah uga bisa ngelakoni evaluasi marang titik evakuasi ning sekolah kanggo jaga-jaga.


Sing jenenge serangga iku pirang-pirang jenise, contohne koyok semut, coro, walang, uler, ambek liyan-liyane maeng. Nah sing jenenge serangga iku mesti duwe kelompok-kelompok sing biasane mesti ngumpul. Tapi masio iku termasuk kewan sing cilik, tapi akeh ae wong sing nang delok kewan iki maeng iku mesti jember ambek jijike megilan. Nah perkor jijik iku maeng biasane ono salah siji perkoro sing ancene nemplek nang awake serangga meang akhire dadekno wong sing delok maeng ngeroso koyok ono barang sing paling dijemberi ambek paling di mangkeli. Mangkane yo ora salah nag ancene ono sing mangkel ambek jijik karo sing jenenge serangga maeng.


Akeh wong kang percoyo yen setan utawa dhemit iki ana. Nanging rasa wedi kuwi ya mung dadi salah siji wujud pikiran sing ora kekontrol lan ana ning kondisi gelombang sing kesel. Kanggo wong sing duwe rasa wedi marang sebangsa dhemit, ana cara kanggo ngindarake saka trauma utawa rasa wedi kuwi. Kaping pisan yaiku akeh sinau babagan agama lan keimanan ben bisa dirangkul karo rasa tenang lan adem ayem. Kaping pindho, yaiku nduwe sangu apalan ayat-ayat saka kitab suci sing dianut, misal kaya Al-quran utawa salam Maria. Kaping telu, kudu nduwe pikiran yen kabeh cerita babagan setan lan dhemit iki dudu cerita sing ana temenanan.


Maca buku kanggo anak kuwi kudune wis bisa dimulai saka umur 0 taun amarga bisa ngerangsang perkembangan saraf lan motorik alus. Ana buku-buku interaktif sing bisa narik anak ben gelem buka buku. Nanging, saiki akeh wong tuwa sing nukokake buku nanging ora ndelok umur bocah lan ora sesuai karo perkembangane. Kaya bayi sing lagi latihan motorik lan wis bisa nyekel barang sing ning sekitare, nanging karo ibune ditukokake buku sing bahane tipis lan cepet rusak. Kamangka, saiki yen arep nukokake buku kanggo anak, kudu ndelok umur lan kebutuhan ben ora nyesel lan anak cepet bosene karo buku kuwi. Amarga kuwi, saiki ayo luwih perhatian maneh karo literasi anak.


Awak dhewe sering lali yen artis kui sejatine kui mung menungso biasa koyo awak dhewe iki. Dheweke iso wedi karo perkoro-perkoro sing awak dhewe anggep sepele. Misale koyo pelakon Iko Uwais. Dheweke kui dikenal kerep jedul neng film-film laga. Nanging sopo sing ngerti, yen dheweke kui wedi karo kerupuk. Ono uga artis sing wedi karo buah-buahan, koyo Desta. Artis sing kerep disadningke karo Vincent kui jebul wedi karo woh kates. Artis sing liyane sing wedi karo woh kui Raffi Ahmad. Artis sing disik duwe grup vokal Bukan Bintang Biasa iki jebul wedi karo rambutan. Artis Omesh uga duwe fobia sing unik. Dheweke kui wedi karo sego kotakan.


Ora nyangka yen aku bakalan diceluk karo rektor ing panggon kuliahku kanggo nrima penghargaan. Aku dadi salah siji mahasiswa sing duweni biji dhuwur lan apik yaiku 3.95. Nalika diceluk, atiku nggegirisi lan ndredeg amarga sing ndelok uga kurang luwih sewu wong. Aku maju kanthi lirih-lirih ning panggung lan nrima penghargaan iku kanthi mesem. Swara keplok-keplok uga nggema ana ing panggon iku nambahing dredeging atiku. Sawise mudun saka panggung, kabeh wong sing ana ing kursi padha nyalami aku lan ngaturake ndherek bingah marang prestasiku. Aku seneng banget lan iki dadi pengalaman sing ora bakal tak lalekke ana ing uripku. Iki uga dadi babagan sing bisa nggawe semangat belajarku kuwih gedhe maneh.


Jaman saiki tambah akeh maceme penyakit lan marai was-was. Salah sijine yaiku kista ovarium utawa kista sing ana ning rahim lan bisa mbahayakake kanggo wong wedok. Nanging penyakit iki marai bimbang amarga wedi, yen dioperasi rahime malah sing diangkat. Nyatane, operasi iki malah dianjurake sak durunge tambah gedhe amarga kista iki bisa ngembang dadi kanker lan pendarahan. Prosedur kango ngangkat kista iki uga ana prosedur laparoskopi lan ana laparotomi terbuka. Laparoskopi iki dilakoni yen kista iki ukurane isih cilik lan sekirane bisa cepet diangkat, laparatomi terbuka iki kanggo kista gedhe sing nimbulake kanker lan kudu diangkat amarga risikone luwih gedhe.


Seneng polahe anak yoiku roso sing moro-moro teko polahe delok anak, roso sing dimaksud nag kene yaiku roso seneng sing muncul teko emosi sing apik. Roso sing nginiki asline apike megilan kanggo wong sing ngerasakno roso iki. Sing penting roso koyok ngeneki ora diumbar-umbar utowo dipamer-pamerno nang uwong liyo. Lah lapo kok iso dadi ora apik nag diumbar-umbar, soale roso ngunu iso ae maleh elek polahe sing jenenge anak isek jilik ono kalane nyenengno ono kalane yo ngenesno. Lah nek wes kadong roso seneng sing diumbar dadi roso seneng sing megilan iso dadekno roso mangkel sing mengilan barang. Dadi roso seneng sing nginiki wes ora perlu di umbar-umbar.


Plagiarisme iku penjiplakan utowo njupuk karangan, pendapat, utowo sing liyane teko wong liyo dan ndadekno seakan iku tekne dewe. Jenise plagiarisme iku onok akeh, salah sijine plagiarisme berdasarno aspek sing dicuri. Jenis iki onok macem-macem sisan. Siji, plagiat ide. Plagiat iki cenderung angel dikonangi soale sifate sing abstrak. Loro, plagiat kata demi kata. Plagiat iki ngutip karyane wong liyo secara kata ben kata tanpa nyebutno sumbere. Telu, plagiat sumber. Plagiat iki kedaden nek wong iku ngutip sebagian karyane wong liyo tanpa ngekeki referensi sumber karyane. Terakhir, plagiat kepengarangan. Plagiat iki dilakoni dengan cara nulis ulang karya tulis sing disusun ambek wong liyo dan didadekno tekne dewe.


Koncoku iku tau ngomong nang ngarepe bocah akeh nag klambiku ambune ora enake pol. Yo ancene isin se awitane gara-gara dienyek koyok ngunu, opo maneh nang ngarepe bocah akeh. Tapi akhire aku nganggep iku biasa ae dadi yo ora sepiro kepikiran ambek biasa wae dadine. Masio kadang aku yo isek rodok isin polahe iku. Tapi jarene koncoku sing bendinone lunggoh ambek aku iku ngomong, anggepen ae iku entut liwat engko lak ilang dewe ambune. Ket iku aku nag ono wong ngencek utowo ngisino aku wes ora tau tak anggep soale ancene wes biasa ngadepi ngunuku kat cilik. Terus ngunuku kan karek wonge mikir piye, nag wonge mikir iku perkoro sing ngisin-ngisine deke yo bakal isin temen.


Jaman saiki, nek kate check-in nang pesawat iku gak kudu nang Bandarane langsung, tapi isok dilakoni dewe lewat hp secara online. Istilah liyane iku web check-in. Web check-in iki dilakoni nang web resmi maskapai pesawat iku mau. Dan menurutku, web check-in iki penting banget nek awakmu pesen tikete teko online sisan. Hal iku soale ben awak dewe isok eroh perubahan jadwal sing gak disongko-songko dan iku gak tertera nang tikete. Teko pengalamanku dewe, aku kudune berangkat jam 1 awan. Tapi pas web check-in, aku dadi eroh nek onok perubahan jadwal keberangkatan dadi jam 8 isuk. Untung ae aku web check-in disik. Nek gak, awakku pasti bakal ketinggalan pesawat. Dadi gawe awakmu, ojok lali gawe web check-in sisan yo rek.


Kentut kuwi proses alami sing ana ning awake menungsa. Pangaan sing mlebu ning lambung kuwi bakal dicerna lan lapisan njero lambung bakal ngasilake asam lambung. Banjur pankreas iki ngasilake bikarbonat sing marai asam lambung sisa panganan kuwi dadi luwih netral kamangka bisa dicerna ning usus. Proses iki ngasilake gas, apa maneh pas ning usus besar, sisa panganan iki bakal dicerna karo bakteri sing mecah protein lan uga ana tambahan-tambahan gas sing kudu digawa metu saka awak ben ora kembung. Proses pencernaan iki ngasilake karbon dioksida lan kabeh proses iki wajar. Kamangka, asal njaga sopan santun, ngentut kuwi normal lan ora usah isin.


WC utawa kakus sing mampet ning pom bensin iki dadi masalah sing gedhe apa maneh kuwi dadi salah siji fasilitas umum sing bisa diakses karo para pelanggan pom bensin. Sing marai ora nyaman yaiku pegawai pom bensin iki ora peduli karo karesikane jedhing. Kamangka, yen ana kasus kaya iki, aja panik lan ngerasa jijik uga trauma. Yen ana jedhing liyane, cukup nganggo jedhing pengganti kuwi mau lan nyiram kanthi resik ben ora ana sisa pembuangan. Aja mbuwang pembalut uga barang sing sekirane bisa mbumpeti kakus. Yen wis rampung, siram nganggo banyu sing akeh, banjur ngelaporake marang petugas pom bensin yen ana jedhing sing lagi mampet.


Aku pas muleh teko Jogja bengi-bengi, terus lewat daerah Alas Caruban mesi rodok kuwatir soale nag kono masio dalan gede ambek akeh trek gedi sing liwat, tapi nag mlaku bengi dewe terus ono montor alon-alon teko guri mesti wedi ambek kuwatir nag dibegal. Soale koncoku iku tau ditodong gaman teko ngguri pas mlaku bengi teko Suroboyo tapi lali nag endi. Mangkane aku nag mlaku bengi mesti gowo kunci sepeda sing gede soale gawe jogo- jogo nag ono opo-opo nang dalan koyok begal ambek koyok ngunuku jenise. Opo maneh saiki berita ngunuku yo mulai akeh maneh ket ono korona wingi. Yo iku asline kan polahe akeh wong kelangan penggawean akhire nekat koyok ngunu gawe nyukupi wetenge.


Gawe wong sing wes dadi kpopers, pasti gak asing ambek istilah sasaeng. Sasaeng iku dijupuk teko kata nang boso korea, sasaenghwal, sing artine kehidupan pribadi uwong. Nang konteks kpop, sasaeng iku sebutan gawe fans sing melebihi batas utowo terobsesi ambek idolane. Mereka iki gak bakal ragu gawe nganggu kehidupan pribadine artis iku mau. Tapi sing lucu, kadangan sasaeng iku sek dinormalisasikno karo fans teko Korea iku dewe. Mbasio talah mereka koar koar gawe ngelindungi artise teko sasaeng, tapi nek misal mereka entok foto utowo informasi teko sasaeng, mereka pasti bakal njaluk suwun nang sasaeng iku mau. Secara gak langsung, iku mau dadi tindakan menormalisasikno sasaeng.


Kadangan wong sing nduwe trauma iku isok kenek serangan panik kapan ae. Gawe awakmu sing kenek serangan panik dan situasine awakmu lagi dewean, onok cara gawe nenangno awak dewe. Siji, kenali tanda-tandane. Biasane dimulai teko jantung ndredeg, kemringet, sesek napas, awak gemeter, sampe mual. Loro, ojok sangkal nek awakmu lagi ngalami serangan panik. Awakmu kudu eroh nek awakmu lagi kenek, nek gak engkok efeke tambah nemen. Telu, atur napas sing bener. Tutup mripat, terus letakno tanganmu ndek antara udel karo bagian ngisor tulang rusuk. Tarik napas teko irung alon-alon, terus tokno udara teko mulut. Lakoni iku terus terusan sampe gejala sing awal mau mulai ilang dan awakmu mulai ngeroso tenang.


Mbarine ketemuan ambek koncoku nang Suroboyo, saiki wayahe aku balik moleh nang Gresik. Koyok biasa, aku milih moleh lewat dalan tol ben luwe cepet tutuk omah. Dalan tol lagi sepi sih, dadi aku isok nyetir mobil luwe banter ben ndang tutuk omah. Enak-enak nyetir, moro onok truk ngebel ping bolak balik. Biasane onok truk ngebel iku bakal tak jarno ae. Berhubung iki wes ngebel ping bolak balik, aku langsung mlipir dan ngekeki dalan gawe truk iku mau. Gak suwe, truk iku lewat dan mlaku buanter pol. Aku dadi iling jare bapakku, nek onok truk ngebel ping bolak balik koyok ngono iku tandane rem e blong dan awakmu kudu mere. Dan tepak ae, gak suwe truk iku mau nubruk pager nang pinggiran dalan tol. Aku sing gak gelem ikut campur langsung tancep gas ben isok langsung moleh. Tambah ndredeg atiku, tambah banter aku nyetir mobilku. Awakku wes kedewen, dan mending moleh ae ben kabehe aman.


Indonesia kui terdiri seko akeh suku lan agama, termasuk neng sekolaha. Sok-sok, ono salah siji suku lan agama kui sing dadi minoritas neng sekolahane. Murid-murid kui rentan banget dirundung utowo ngasingke awake seko pergaulan. Bentuk pengasingane kui werno-werno. Wong sing bedo dewe kui biasane ora dikancani karo sebagian besar konco-koncone. Pas pembagian tugas kelompok, dheweke biasane dadi sing paling akhir entuk jatah kelompok. Mergo ora akeh konco, wong sing bedo kui ora akeh kegiatan sekolahe. Dheweke mending langsung bali lan ngelakoke aktifitas sing dheweke senengi neng jobo sekolah. Sing paling parah, yen wong sing bedo kui tekan digarapi. Awak dhewe ora pengen kui terjadi. Wong sing dadi minoritas kui kudune ora nerimo perlakuan sing ora adil koyo ngono.


Pas preian semester nag kuliah, aku biasane dolan sepedahan ambek koncoku sing ancene rodok adoh, terus biasane mesti leren nang panggonan sing ono jedinge ambek ono jajanane mergo ben iso leyeh-leyeh. Nah pas iku leren nang salah sijine daerah perbatasan Jombang-Mojokerto. Nang kono ancene ono jedinge lengkap tapi pas aku mlebu jedinge ate nguyo tibake jedinge endute megilan, koyoke arang diresiki, nah nag kono iku maeng sing jenenge tegesan rokok pateng glenteng nang tekele jeding maeng, durung ambune sing ora karoan ambek pesinge pol. Terus banyune yo mok itir-itir, nah koncoku sing ero ngunuku langsung mengkirik ambek ngomong "cuaca, iki jeding opo jumbleng, kok ambune koyok ngene".


Hukub tabur tuai ning kabeh agama iki mesti ana nanging ya istilahe sing bedha. Hukum tabur tuai iki arane hukum karma, nanging akeh wong sing ngerteni yen tabur tuai kuwi mung padha-padha kanggo menungsa. Akeh wong sing paham yen awak dhewe terus tumindak apik marang wong liya lan kudu tumindak sing bener marah makhluk ciptaan Gusti liyane. Amarga kuwi, wong sing ana ning dunya iki kudi nduweni welas asih marang menungsa, kewan, tanduran, lan uga alam amarga kabeh perbuatan kuwi mesti ana ganjarane. Kamangka yen pengen urip kepenak ning dunya, awak dhewe kudu akeh tumindak apik lan ora oleh egois mikirake awake dhewe.


Aku ora tau nonton sinetron ben bengi. Nanging ing sawijining dina, aku dijak ibuku nonton sinetron amarga aku ora bisa turu. Kaitane, aku males lan ora ngerti dalan critane. Nanging kok suwe-suwe aku melu mangkel ndelok wong lanang sing ana ning sinetron kuwi malah cidra marang bojone. Dekne selingkuh kanthi nduwe anak loro. Aku sing maune wegah nonton malah melu pegel pas sing lanang mlayu saka omah. Rasane kudu tak tapuk amarga kuwi padha wae karo kurang bersyukur. Amarga sinetron kuwi, aku bisa ngerti rasane ibu-ibu penonton sinetron iki kemangkelen yen ngomongake dalan critane sinetron. Kayane aku kudu mandheg nonton ben ora kena emosi.


Akeh banget jenise demit sing onok dan dipercoyo ambek wong wong nang Indonesia. Salah sijine iku kuyang. Kuyang dewe iku folklor tentang siluman berwujud menungso ambek isi tubuh sing nemplek tanpa kulit ambek anggota badan. Biasane kuyang iki bakal ngayang gawe nggolek getihe bayek utowo getihe wong wedok sing mbari ngelahirno. Makhluk iki dikenale karo masyarakat Kalimantan. Kuyang iki diceritakno sebagai wong wedok sing nuntun ajaran ilmu hitam gawe nyapai kehidupan abadi. Pas awan, kuyang iku bakal ngelakoni rutinitas biasa dan nganggo jubah. Baru pas bengi, kuyang iki bakal ngayang gawe nggolek getih bayek utowo getih persalinan gawe disedot ben nambah kekuatan ilmune.


Lumantar seratan iki, aku kepengin ngajak kanca-kanca sing rumangsa susah atine merga ora sasap tembus ing Perguruan Tinggi Negeri kang wus banget dipenginake supaya padha padhang pikire. Ora mlebu PTN favorit kuwi udu ateges kowe dadi wong paling bodho apadene paling asor sadonya. Sebab, rezeki kuwi wus diatur lan dipantha-pantha dening Gusti kang kuwasa Cipta. Ora mlebu PTN favorit uga ora ateges masa depanmu bakal suram, lha delengen kae ana pira lulusan sarjana kang isih bingung anggone golek kerja? Mula yen kowe ditolak dening PTN favorit, luwih wicaksana yen kowe tansah konjuk sokur marang Gusti. Banjur menggalih, sapa ngerti rejekimu sekolah ing kedinasan banjur lulus langsung dadi PNS.


Nag delok wong sing gawe klambi kembar terus podo-podo ora kenal iku kok ngeroso lucu ambek guyokno. Nah perkoro iku maeng sing marakno wong sing gawe klambi kembar iku maelh isin, yo mergo polahe wong-wong dewe. Nah sing jenenge klambi kembar iku maeng yaiki klambi sing ancene podo ambek liyane emboh iku teko warnane, bentuke sampek motipe barang yo podo. Nah, asline sing garai isin maeng iku yo ora mergo klambine tapi panggonan ambek keadaan sing kadang marakno wong iku isin nag gawe klambi sing kembar ambek liyane maeng. Masio iku maeng ora disengojo tapi tetep wae nag akeh-akehe lingkungan iku mesti guyu ambek nganggep wong sing gawe iku koyok lucu-lucuan.


Peternak kuwi ora oleh nduwe rasa jijik amarga kotoran kuwi pancen kerep dihasilake kewan. Ambune mesti ora enak lan mbuleng. Kaya contone yaiku ternak ayam. Kandang sing mumpuni lan uga pakan sing apik iki bisa ngindarake saka penyakit sing ana ning ayam kaya virus, bakteri, lan uga penyakit unggas liyane. Penyakit unggas iki bisa marai kerugian marang para peternak. Kamangka, sak liyane ngolah hasil lan nggawe kandhang sing apik lan uga mumpuni, sing kudu digatekake yaiku perkara pembuangan kotoran kanggo ngindari penyakit. Amarga kuwi, awak dhewe kudu dadi peternak sing cerdas lan nguwasai ilmu peternakan sak durunge mulai bisnis iki.


Urip dadi wong minoritas iku abot. Kudu ngelakoni ibadah dewean, kudu bisa adaptasi ing tengah kelompok sing beda karo kene, lan liyane. Aku kaget amarga nalika aku mulih sekolah ndelok Ibuku muring-muring karo mbantingi barang sing ana omah. Jarene Ibuku mari diilokna karo tangga teparuh amarga agamane beda. Ana sjng ngomong Ibuku seneng mangan babi, nyembah patung, lan liyane. Aku melu mangkel pol amarga ya iku wis kebangeten. Aku ngomong ning Ibuku supaya aku diijini ngelabrak tangga iku mau nanging ora diijini. Jare Ibuku, ora papa muring-muring ning aja sampe ngerusak damaine kene nalika dadi tangga lan ora nganti ngerusak kerukunan umat beragama.


Grupku sing ana ing Twitter saben dina rame. Ana sing mesti bahas samubarang sing lucu, ana sing bahas kedadean medeni, ana sing bahas rega barang sing sayah suwi sayah larang. Nanging dina iki rada beda. Grupku kaya kuburan saking sepine. Ora ana sing nyaut nalika ana sing takok. Balesane uga padha sithik lan gur singkat. Naliak ditelisik, tibakna ana salah siji anggota grup sing wis ngelarani atine anggota grup liyane. Dheweke ngomong sing ora-ora lan ngefitnah grupku iki ning ngarepe wong liya. Aku uga ora kaget yen wong sing ana ing grup iki padha sedih lan gela wis difitnah kaya ngono kui.


Sing diarani sedeh polahe pisah ambek konco mesti gelek kedaden nang endi-endi. Opo maneh nag wong iku maeng wes tau koncoan apik pirang-pirang tahun terus moro-moro koncone kudu ngaleh soale ono penggawean liyane sing marakno deke kudu pindah. Roso koyok ngeneiki asline iso garai wong duwe pikiran sing aneh-aneh ambek iso garai mentale wong maelh ora karuan. Mangkane nag duwe roso koyo ngene ojo dimbarno utowo digedek-gedekno soale ora apik kango kesehatan awak awit teko psikologi, mental, ambek pikirane wong iku maeng. Dadi nag dure roso koyok maeng nag iso ojo dibarno wae, tapi pikirane awak dewek kudu dilatih ben iso tetep anteng.


Pas jaman cilik, aku duwe kanca arane Bagas. Bagas iki omahe ana ning sebelah omahku. Wiwit TK aku wis sak sekolahan karo Bagas. Bapake Bagas iki salah siji pegawai perminyakan ning Papua lan mesti dinas ning luar jawa lan bali 3 wulan pisan. Banjur pas SD kelas 5, bapake Bagas dipindahke ning Kalimantan. Amarga Kalimantan ora adoh saka Jawa dibandingke Papua, Bagas lan keluwargane diutus pindang ning Kalimantan. Pas pidahan, aku lan kanca-kancaku dolan ning omahe Bagas lan pamitan sak durunge pindahan. Nanging saiki, aku ya ora tau nemu maneh kontak utawa alamat sosial mediane Bagas. Sesuk mben aku pengen banget ketemu karo Bagas lan cerita-cerita maneh kaya biyen.


Pas aku kulia nang Suroboyo biyen gelek melek bengi ambek konco-konco soale ngerjakno tugas bareng ben cepet mari. Mari ngunu, koncoku sambat nag motone moro kadang blawur kadang ora. Terus tak jak nang klinik kampus terus diarani Moto Minus. Koncoku kaget soale iku kan durung nemen. Nah moto minus iku maeng penyakit sing motone iku ngalami keanehan ambek cinar sing mlebu nang moto ambek retina sing ono nang jero moto. Nah sing garai kedaden koyok maeng iku akeh perkorone salah sijine yoiku lingkungan uripe utowo carane owng iku maeng gunakno motone. Dadi nag pengen sehat motone oo sampek gunakno motone kanggo delok barang-barang sing sekirane iso nguwei dampak elek nang moto.


Wong sing wedi pas ngelakoni kesalahan iku berarti wong iku maeng isek rodok apik atine. Nag jareku wong iku maeng ben ora duwe roso salah maneh yo kudu iso tanggung jawab ambek kesalahan sing wes dilakoni. Tapi saiki golek wong sing koyok ngunuku yo rodok angel soale wong sing kadong elek iku angel oleh ngakoni kesalahan sing dilakoni, opo maneh dikongkon tanggung jawab yo tambah angel. Aku tau ngomong nang koncoku sing tau keweden soale proposal sing digarab iku maeng salah. Terus akhire tak omongi nang awaku ngeroso iku salah, yo awakmu kudu dandani ambek jaluk sepuro soale iku tanggung jawabmu. Terus nag wes diwei kesempatan iku gelakno maneh.


Kabeh wong padha bingung yen ana kancane meh ulang taun. Bingung meh ngewenehi suprise utawa kejutan apa lan bingung-bingung liyane. Padahal kadang wong iku ora perlu sakjane diwenehi surprise sing mewah lan ngentekna dhuwit. Sing dibutuhna sakjane mung ucapan selamat ulang taun sing tulus teka ati wae wis nggarai seneng banget. Ora perlu kudu ngewenehi kado sing larang, ngejak mangan sing larang, lan ngesurprisei sing ngerepoti banget. Sejatine kado sing paling dibutuhake yaiku donga supaya wong sing ulang taun iki tansah seger waras lan bisa luwih apik tingkah lakune ing uripe. Ora lali didungakna supaya dheweke tansah rezekine lancar lan beja terus.


Onok akeh pol jenis tes utowo ujian boso asing sing diadakno nang Indonesia, salah sijine iku JLPT. JLPT iku singkatan teko Japanese-Language Proficiency Test, utowo singkate tes boso Jepang. Ngelakoni JLPT iku penting gawe ngukur kemampuan boso Jepangmu. Soale hasil ujian JLPT iki isok gawe akeh kepentingan. Nek wes ngantongi sertifikat JLPT, awakmu bakal luwe gampang gawe melu pertukaran pelajar bahkan isok gawe menuhi syarat nek awakmu kerjo nang kantor sing berbasis nang Jepang. Mbasio kadang guduk dadi syarat wajib, nek awakmu nduwe sertifikat JLPT, awakmu dadi nduwe poin tambahan soale terverifikasi nduwe kemampuan dasar tentang boso Jepang iku mau.


Bocah-bocah sing isih sekolah lumrah banget sing polahe isih jail. Nanging seko polah-polah jail sing dilakoke dheweke, ono polah-polah jail yen ketaun kui marake isin. Polah jail sing marake isin sing kesiji kui pas bocah sekolahan kui nyontek. Nyontek kui ora mung isin sing dirasake, nanging awak dhewe iso keno nesu guru neng kelas. Mending yen awak dhewe nyontek terus bijine dadi apik, nek bijine tetep elek, isin sing dirasake dadi nambah meneh. Sing keloro kui pas bocah cilik kui delike barange koncone. Neng ketaun guru, awak dhewe uga ngerasake sing mirip koyo ketaun nyontek. Awak dhewe ngeroso isin lan wedi bakal diseneni.


Wong kui iso trauma yen tau dikuciwake wong. Pengalaman kui marake sedih tekan ora gampang dilaleke. Sangking kepikirane, tabiate dhewe iso dadi berubah. Tandane wong sing tau ngerake sedihe trauma kui salah sijine, dadi angel percoyo karo wong. Dee ora gampang percoyo kar omongan utowo janji-janji. Dee ngangep nek kui mung omangan sing kosong sing ora ono artine. Seko kui, dee dadi dhuwe lingkaran konconen sing cilik. Dee ora ngolehke akeh wong sing ngerti perkoro uripe. Dee butuh wektu sing luwih suwe kanggo nrimo wong. Dee uga luwih selektif pas kudu milih konco. Sing ketelu, wonge kui luwih angel diajak kerjo ning tim/kelompok mergo dee angel ngepercayake tanggung jawab neng konco kerjone.


Sak marine kuliah, aku langsung cepet-cepetan moleh sak durunge kenek macet. Saiki jam 3 sore, dan biasane puncak macete iku jam 4 sore. Aku nyetir mobil nang arah kosku. Buru ae metu teko area kampus, langsung mandek jegrek dan marai aku bingung. Biasane dalan iki sek sepi pas jam sak mene, lah kok saiki koyok ngene. Pas aku nggolek info, dadakno onok tabrakan truk sing nutup setengah dalan dewe. Gara-gara iku, dalan dadi dialihno dadi sak jalur dan kabehe podo ngantri gawe puter balik. Aku langsung misuh saking mangkele, tapi gak isok lapo-lapo soale wes kadung ndek tengah-tengah dalan gawe puter balik. Niat kate moleh awal, malah kenek macet.


Gak onok uwong sing kepingin ketinggalan kendaraan umum sing ditumpaki gawe lungo, salah sijine iku pesawat. Mungkin awak dewe wes berangkat ket awal, tapi onok ae sing marakno awak dewe dadi ketinggalan pesawat. Dadi nek awak dewe wes kadung ketinggalan pesawat, gak usah panik nek tiketmu bakal hangus. Soale onok cara ben duitmu isok dibalekno mbasio awakmu ketinggalan pesawat. Mbasio ngono, pengembalian dana iku gak bakal isok balik 100 persen sisan, tapi setidake onok sing balik kan. Carane iku laporan nang web resmi teko pesawat iku. Engkok maskapai bakal ngeproses pengembalian dana iku sesuai ambek ketentuan sing berlaku. Tapi nek jareku seh, koyok ngene iki ojok sampe kedaden maneh.


Misale ono asu sing gong-gongi awak dhewe. Dheweke wis ketok cepak-cepak ameh ngoyak awak dhewe, sing kudu awak dhewe lakoke kui, dudu mlayu, nanging awak dhewe kudu nunjuke yen awak dhewe kui luwih kuat seko khewan kui. Asu ku gong-gong alesane dudu nesu karo awak dhewe utowo pengen ngusir awak dhewe. Sing sebenere dirasake asune kui, dheweke wedi karo menungso. Dhewek gong-gong kui kepengen ngusir awak dhewe seko wilayahe. Yen awak dhewe iso nunjuke sopo sing kuasa lan sopo sing luwih kuat, dheweke uga bakal meneng lan bakal manut karo awak dhewe. Mungkin ora manut sih, paling ora dheweke ora ngincim awak dhewe meneh.


Jaman mbiyen, wong-wong iku ngomong nek Jogja iku dadi kota sing aman teko kejahatan. Pas aku kuliah nang kono, aku isok ngomong nek iku mek omong kosong tok. Akehe klitih nang Jogja iku marakno tambah suwe Jogja wes gak aman maneh. Opo maneh jaman saiki, pelaku klitih iku tambah wani. Nyerange iku gak mek nang dalanan sepi, tapi nang dalanan gede sisan. Wes ngono, sing diserang iku gak mek arek sekolahan tok, tapi sopo ae, pokoke mereka isok nyerang wong iku mau. Nek koyok ngono, endi onok Jogja dadi kota sing aman? Sing onok ketar ketir ben dino, wedi ketemu karo pelaku klitih.


Diancim kui ora kudu nganggo lading utowo senjoto-senjoto sing landep. Ngancim kui uga iso kanggo omongan. Malah ngancim kanggo omongan utowo kata-kata kui luwih medeni timbangane ngacim nganggo senjoto. Yen ono wong diancim nganggo omongan kui, wonge bakal terus kepikiran soal ancimane. Misale, ono wong diancim yen dheweke ora ngelakoke opo sing dikon wong sing ngancim, aibe dheweke bakal disebar neng Internet. Iki uga anciman sing luwih manipulatif. Wong dadi nurut karo wong sing ngancim. Aku ora ngomong yen ngancim nganggo senjoto kui luwih apik, loro-loro ono ora ilok lan ora patut dilakoke sopo wae. Nanging aku mung arep ngandani yen inciman nganggo omongan kui luwih medeni.


Taun 2020 kanthi taun saiki, bahasan babagan investasi iki mulai akeh diomongake ning Indonesia. Akeh bocah enom sing sregep ndelok lan maca babagan investasi, saham, lan aplikasi panggon pasar saham. Investasi iki mulai rame amarga generasi enom iki wegah ngerasakake getun amarga ora duwe pensiunan lan celengan kanggo ngopeni keluwarga lan nguripi ing wektu sepuh. Kamangka kuwi, saiki ayo kudu luwih melek lan sinau babagan investasi amarga ekonomi ning dunya iki tambah maju lan cepet banget mutere. Awak dhewe kudu duwe cara sing pinter kanggo ngakali krisis lan ngumpulake celengan pribadi. Awak dewe uga aja nganthi getun pas wayah sepuh.


Delok mukokan kui marake awak dhewe jijik. Yen awak dhewe gateke tenan, mukokan kui ono jenis-jenise. Mukokan kui iso awak dhewe bagi jenise seko akeh aspek. Seko teksture, ono mukokan sing bentuk cair. Mukokan sing jenis iki mirip karo banyu. Ono uga mukokan sing ono teksture. Teksture kui dihasile seko panganan sing dikunyahe ora bener utowo panganan sing luwih angel terurai neng lamung. Mukokan kui uga ono werno. Wernone kui ono sing dientoke seko panganan sing dipangan sak durunge. Misale, awak dhewe bar mangan buah naga sing akeh. Mukokan awak dhewe iso dadi werno abang. Nanging werno kui ono uga dihasilke mergo awak dhewe lara. Biasane kui werno mukokan sing jenis iki tergantu karo werno asam lambunge dhewe, ono sing wernone ijo lan ono sing kuning.


Salah mlebu toilet kui rasane pancen isin banget. Nanging sing paling isin kui, yen cah lanang mlebu neng toilet khusus wedhok. Yen misale wong wedhok mlebu toilet lanang kui, paling dheweke tok sing ngeroso isin. Sing lanange yo mesthi memaklumi lan ora bakal nesu. Sing masalah kui, yen wong lanang mlebu toilet wedhok. Sing lanang ora mung ngeroso isin, nanging sing lanang kui bakal keno amuk wong wedhok neng jerone. Wong-wong wedhok kui bakal bengok-bengok, soale awak dhewe kiro bakal ngelakoke hal sing ora-ora. Awak dhewe iso wae diantem rame-rame karo wong sing ono neng jero. Mumetlah yen wong lanang kui mlebu toilet wedhok.


Yen awake awak dhewe kui mambu, kui bakal ganggu wong liyo. Akeh wong sing neng sekitare dhewe bakal risih mergo ono ambu sing ora enak mlebu neng irunge. Awak dhewe uga dadi isin mergo kui. Supoyo awak dhewe ora patio mengganggu wong-wong, ono beberapa cara supoyo awak kui ora terlalu mambu. Sing kesiji, awak dhewe ora entuk lali nganggo deodoran. Sing keloro, awak dhewe kudu kerep salin kelambi yen awak dhewe wis ngeroso keringetan. Sing ketelu, awak dhewe kudu gowo parfum nek arep lungo-lungo. Sing kepapat, awak dhewe iso ngurangi gerakan sing ora perlu. Misale, yen awak dhewe ora kudu mlayu, awak dhewe ora sah melayu.


Awak dewe iku pasti gak onok sing seneng ambek keberadaan makhluk ghaib sing ngusik awak dewe. Wes marakno keganggu, terus gak tenang sisan rasane. Onok hal sing isok mbok lakoni gawe ngelindungi awakmu teko gangguan demit, yaiku ruqyah mandiri. Carane ruqyah mandiri iku guampang. Siji, awakmu nangkup tanganmu koyok nek kate dungo. Loro, moco surat-surat Al-Qur’an. Mulai teko ayat kursi, Al-Ikhlas ping telu, Al-Falaq ping telu, ambek An-Naas ping telu. Telu, lanjut moco dungo gawe wong tuwo ambek dungo kebaikan dunyo karo akhirat. Papat, sebul iku mau nang tanganmu. Limo, usapno iku nang kabeh awak. Lakoni iku ben kate turu.


Kanggo saben wong, gagal ing urip iku akeh banget maceme. Wiwit samubarang sing cilik nganti sing gedhe. Misale gagal kanggo ngerabi pacar sing wis disenengi banget, nganti mung gagal kanggo tuku tas sing limited edition. Nanging kabeh kegagalan iku pancen nggarai gela lan sedih banget. Supaya ora nganti gagal ing urip, ayo padha nggawe rencana sing apik sadurunge ngelakoni apa wae. Misal nalika kepengin banget mlebu ing universitas ya kudu sinau lan donga sing tenanan. Ora oleh mung ngimpi nanging ora dibarengi karo tindakan utawa usaha kanggo ngewujudake iku kabeh. Mula ayo padha usaha sing tenanan supaya ora gelek nemoni kegagalan ana ing urip.


Cilikanku kui aku kuru. Nanging, pas kelas 5 SD tekan 1 SMP utowo kelas 7 ku, aku dadi lemu banget. Saking lemune kui, aku ngasi napas wae rodo kangelan. Pas pelajaran olahraga, aku sing dadi paling alon. Opo meneh pas kelas 5. Pas kui, aku lagi pindah neng Yogyakarta. Mergo ora iso bosone, aku mung akeh meneng tok neng kelas. Aku dadi kerep dirundung pas kui. Sangking kerepe kui, aku nesu banget rasane. Nanging, mergo aku ngeroso dhewekan, aku ora iso ngopo-ngopo. Aku mung iso nangis pas lagi garapi neng sekolahan. Yen pas ngiling-ngiling kejadian kui neng omah, aku dadi bengak-bengok ora cetho.


Mungkin akeh seko awak dhewe sing ora ngerti rasane diselingkuhi utowo dadi wong sing selingkuh. Awak dhewe ora ngerti rasa lara atine tekan iso nesu karo takdir sing dialami. Mungkin, liwat film awak dhewe bakal luwih iso paham sudut pandang selingkuh kui koyo piye. Neng taun 2022, akeh film sing ngankat tema selingkuh. Ono film Garis Waktu sing disutradarai karo Hanung Bramantyo. Ono Mendarat Darurat sing genrene komedi romantis sing disutradari karo Pandji Pragiwaksono. Ono uga film sing digawe ulang seko sinetron sing gedhe neng jamane, Noktah Merah Perkawinan, sing disutradai karo Sabrina Rochelle. Sing terakhir ono film sing judule Mendua. Film kui disutradai karo Pritagita Arianegara.


Sopo ae jelas kepingin ketompo nang kampus ambek jurusan sing dipingini. Gawe isok mencapai iku kabeh, kudu onok usaha sing kuat, opo maneh nek awakmu gak ketompo nang jalur undangan dan kudu tes tulis maneh. Sing pertama, latihan kisi-kisi soal tes iku mau. Wes akeh banget toko sing ngedol buku latihan kisi-kisi soal, dan awakmu isok tuku sing ndi ae. Usahakno ben dino awakmu rajin latihan cek engkok isok lancer pas ngerjakno tes. Sak dino isok ditarget sesuai kemampuanmu. Contohe sak dino ngerjakno 2 paket soal, dan koyok ngono iku kudu intensif dan gak oleh putus. Terus onok hal sing paling penting dan gak oleh lali, yaiku dungo sing akeh. Nek awakmu sinau tok tapi gak atek dungo, engkok kuliahmu isok-isok gak bakal barokah. Dadi selain rajin nggarap latihan kisi-kisi soal, ojok lali dungo sing akeh sisan.


Dina Rebo sore aku wis ana kangsen karo bocah kelas 5 SD, ya pancen jadwalku mulang les basa Jawa kanggo bocah SD saben dina Rebo lan Jemuwah. Bengi sakwise mulang les, awakku krasa kaya adhem panas, "alah mesthi masuk angin iki, ngombe paracetamol njur turu sesuk lakyo mari" batinku. Tekan omah aku pancen langsung adus, maem, njur ngombe obat. Niat arep turu, lhakok oleh WA saka kancaku muni njaluk ditutor materi kuliah mau awan. Akhire takladeni nganggo zoom meeting. Isuke awakku tetep krasa ora penak. Awit jadwal kuliah dina iki wiwit jam 11 awan. Mula jam 7.30 aku wis budhal klinik njaluk dipriksa dokter. Ora nyana karo ature dokter yen aku kudu istirahat seminggu full sebabe aku tipes. "Adhuh" batinku. Aku mung bisa nyuwun "Gusti paringana sehat, paringana kuat". Lha piye, mbasan aku bukak tanggalan lhakok full rundown kuliah, rapat event, rapat hima, karo jadwal mulang les.


Rencanane dino iki aku kate belonjo wulanan. Pas aku ngecek dompetku, dadakno duit tunaiku wes entek. Nek koyok ngene wes wayahe njupuk duit nang ATM. Akhire aku sekalian metu njupuk duit sekalian engkok belonjo. Pas tutuk Bank, dadakno ATM e lagi nguantri dowo. Gelem gak gelem aku melu ngantri gawe njupuk duit. Pas wes wayahe aku melbu, moro onok ibu-ibu nyerobot dan nyelenong melbu ngono ae. Aku gak terimo lah, wes ngantri sak mono dowone dan diselat ngono ae. Aku langsung buka pintu ATM dan ngomeli ibuke. Sing marai aku mangkel pindo, ibu iku alesane lagi gopoh dadi kudu cepet-cepet. Sakjane aku wes kate ngomeli maneh, cuma ibu iku langsung kabur dan marai aku mbuengok murka. Tapi timbangane marakno antrian tambah suwe, aku cepet-cepet njupuk duit dan langsung njujuk Swalayan gawe belonjo wulanan.


Kadang, awak dewe ngeroso eman ngono nek ndelok pasangan suami-istri sing kudu cerai. Onok nang pikiran, opo’o kudu cerai, opo’o gak nyoba diselesaino dengan baik-baik. Tapi iling, awak dewe gak onok sing eroh peyebab wong milih gawe cerai. Mereka pasti nduwe alasane dewe, dan awak dewe kudu ngehargai iku. Semisal onok istri sing gugat cerai mergo suamine KDRT dan gak menafkahi keluargane dengan bener, iku jelas kudu didukung. Kan gak mungkin awak dewe ngongkon wong iku terus bertahan. Sing onok si istri bakal luwe nelongso, bahkan anak-anake pasti melu menderita sisan. Dadi ancen kadang onok alasan sing perlu didukung nek semisal onok uwong sing milih gawe cerai, terutama nek iku tujuane gawe kebaikan bersama.


Akeh wong sing ngira yen ngelekake fisik kuwi dudu kalebu perundungan utawa bully. Nanging, ning jaman saiki, akeh wong sing mulai paham kenapa wawasan marang perasaaan lan titik sensitif wong kuwi perlu amarga anane perundungan secara fisik. Jenis perundungan iki terkenal disebut body shamming utawa perundungan fisik. Wong sing duwe kondisi fisik sing bedha mesti diwenehi sikap sing ora adil karo lingkungane lan uga nduweni isu kaya sering diisin-isin utawa dilecehake. Nanging ana sing bisa nyikapi iki dadi babagan sing postif kaya diet ben awak dadi apik utawa ana sing malah milih meneng lan dadi depresi amarga ora kuat dielek-elekake.


Yen awak dhewe kelepasan ngentut neng panggon umum sing akeh wonge, awak dhewe ora usah cepet-cepet ngaku. Mungkin wong-wong ngerti yen awak dhewe sing ngentut. Nanging yen awak dhewe ora ngomong, ora ono wong sing bakal nyalahke awak dhewe, teruma yen wong-wong neng sekitare dhewe kui wong sing ora kenal-kenal banget. Soale, wong sing ora kenal kui ora bakal nuduh wong liyo perkoro sing elek, termasuk nuduh wong ngentut. Benke wong-wong neng kono kui gawe asumsi sing koyo piye wae. Soale dheweke ora bakal dhuwe bukti sing kuat kanggo nuduh awak dhewe. Yen misale ono buktine, awak dhewe paling pol mung ngerasake isin tok.


Satuan Pengamanan utowo biasa disingkat Satpam iku kelompok petugas sing dibentuk karo badan usaha gawe ngelaksanakno pengamanan dalam rangka nyelenggarakno keamanan swakasa nang lingkungan kerjane. Satpam iku biasane manggoni Pos Penjagaan dewe utowo kelompokan. Satpam iki sisan isok bertugas ngewangi PORLI nang bidang penyelenggaraan keamanan ambek ketertiban masyarakat. Jenjang pelatihan ambek karir satpam iku onok telung tingkatan. Mulai teko pelaksana utowo gada pratama, penyelia utowo gada madya, sampe manajer keamanan utowo gada utama. Kegiatan Satpam iku onok pitu. Mulai teko nyegah ambek deteksi dini penyusup, nyegak ambek deteksi pencurian, ngelakoni pengawalan, ngelakoni pengendalian, ngelakoni upaya kepatuhan, ngelapor ambek nangani nang tahap awal utowo TPTKP, sampe ngelapor dan nangani kejadian.


Sopo ae gak seneng sembarangane sing mambu badek. Salah sijine iku wong sing mambu badek. Awakmu pasti tau papasan karo uwong sing ambune buadek pol sampe marakno awakmu dadi mukok? Pasti tau lah. Opo maneh nang Indonesia iku onok kepercayaan sing nganggep sembarang jenis wangi-wangian iku haram, dadine mereka gak tau nganggo deodoran utowo parfum. Wong koyok ngono iku sing marakno awak dewe pasti risih pol. Opo maneh nek onok nang siji ruangan sing podo karo wong iku, pasti rasane pingin pindah ae. Sak ruangan ae emoh, opo maneh cedek-cedek, gak katene. Keberadaan wong-wong kemproh koyok ngono iku ancene nrawasno kok.


Dino iki wayahe Kiya kuliah nang Laboratorium. Hal iku soale materi kali iki tentang percobaan bahan kimia. Koyok biasa, sak kelas iku dibagi dadi pirang kelompok dan ngelakoni percobaan koyok biasane. Mbarine mari kabeh, Kiya langsung nulis laporan tentang penelitian iku mau. Terus de’e sisan kebagian gawe nyuci kabeh alat-alat Laboratorium iku mau. Siji-siji dikorai ambek de’e alon-alon. Terus pas lagi nyabuni gelas ukur, moro tangane Kiya keselip dan marakno gelas ukur mau logor nang wastafel. Kiya langsung panik dan njupuk gelas iku mau. De’e tambah panik maneh pas eroh nek gelas ukur iku retak. Jelas ketar-ketir lah de’e, soale nek wes koyok ngono de’e kudu ngganteni gelas ukur sing anyar. Durung maneh nek engkok diseneni dosen e. Akhire gelem gak gelem de’e nyiapno diri gawe laporan, dan nyiapno diri sisan nek engkok bakal diseneni.


Toilet sing jorok kuwi salah siji sumber penyakit amarga ana penyakit sing nulari saka kotoran kaya tipes lan uga hepatitis. Toilet sing rusuh lan njijiki iki  bisa dadi sarang kewan-kewan kaya nyamuk sing uga nyebabake DBD. Amarga kuwi, ayo dadi wong sing sregep reresik jedhing ben ora ketularan penyakit. Penyakit iki uga kadhang ora disangka tekane, nanging potensi penularan liwat kontak cairan uga kotoran ning jedhing kuwi gedhe. Sing paling penting uga yaiku nggawe jedhing sing aman lan uga aliran banyune lancar ben sanitasi iki tetep kejaga lan uga ora nimbulake masalah sosial kaya WC mampet lan mambune menyang ngendi-ngendi lan dadi guneman.


Wong kuwi duwe wates kesabaran dhewe-dhewe lan ora kabeh wong bisa nduwe selera guyon sing padha. Kadhang ana sing gampang tersinggung, nanging ya uga ana sing sabar lan bisa maklum marang kelakuan kancane. Guyonan sing sering marai pedhot kekancan kuwi yaiku prank utawa ngapusi, amarga akeh wong sing bisa kaget lan kadhang ngira yen apus-apus iki temenan lan ora sadar yen lagi dikerjani kancane. Apa maneh yen wonge polos lan gampang emosi. Babagan iki sing sering dilalekake ning lingkungan kekancan. Kamangka, kanggo njaga emosi kuwi, awak dhewe uga kudu njaga omongan marang kanca lan ora gampang ngapusi utawa ngerjani kanggo lucu-lucuan.


Masio wong gede tibake yo ono wong sing wedi ambek suntik. Biasane ngunuku kedaden polahe trauma ket cilik utowo pengalaman sing elek pas suntik pas waktu cilik biyen. Terus, ilingan iku maeng isek ke gowo sampek saiki. Tapi iku kabeh iso diilangno janji wonge iku maeng gelem ngelatih. Jarene dokter roso ngunuku ancenen kudu dilateh ben iso ilang gal saitik, dadi sarane iku maeng nag iso dijajal ben iso ngilangno roso ora wani iku maeng. Tapi iku kabeh kan karek wonge gelem opo ora. Nag ancene wonge iku maeng gelem jajal yo mesti iso ilang, tapi nag ora gelem yo pancet ae masio dilatih nag ora ono niat sing kuat yo bakal pancet.


Gawe muslim, wajib hukume nyolatno jenazah. Tata carane pun yo wes onok dewe. Siji, niat nang njero ati nek kate sholat jenazah. Sholat jenazah iku moco takbir ping papat dan mek ngadek tok. Loro, mari niat, takbir. Takbir pertama iki moco Al-Fatihah. Telu, takbir maneh. Takbir kedua iki moco sholawat. Papat, takbir maneh. Dungane pas takbir ketelu iki “Allahhummaghfir lahu warhamhu wa'aafihi wa'fuanhu” gawe lanang utowo “Allahhummaghfir laha warhamha wa'aafiha wa'fuanha” gawe wedok. Limo, takbir maneh. Dungane pas takbir kepapat iki “Allahumma laa tahrimnaa ajrahuu walaa taftinaa ba'dahu wagfirlana wa lahu” gawe lanang utowo “Allahumma la tahrimna ajraha wala taftinna ba'daha waghfirlana walaha” gawe wedok. Terakhir, salam koyok sholat biasane.


Pas awak dewe ngelakoni vaksin utowo imunisasi liyane, coba gatekno deh. Lokasi suntikan ben imunisasi sing dilakoni awak dewe iku bedo-bedo lho. Kadang onok sing nang lengen, sampe onok sing nang bokong sisan. Dadakno, bedo lokasi penyuntikan koyok ngono iku mergo bedo fungsi obate rek. Lokasi suntikan iku tergantung teko obat sing dikekno, penyakit sing menyertai, pirang cepet obat iku perlu bekerja, ambek jenis suntikan sing diterimo. Jenis suntikan sesuai lokasi iku sisan dipengaruho ambek berat badan, usia, biaya, frekuensi pemberian, ambek faktor liyane pisan. Perbedaan lokasi penyuntikan iku sisan ben obat sing dikekno iku isok bekerja secara maksimal dan marakno pasien sing lara isok waras luwe cepet.


Omahku wis kebak karo novel. Aku wis seneng maca novel wiwit kelas 1 SMP. Bapak ibuku uga mesthi ndukung apa sing dadi kesenenganku. Aku tuku macem-macem novel saka penulis ngendi wae nganggo dhuwitku dewe. Ning omahku ana kurang luwih 50 novel, iku isih durung ketambahan novel sing durung teka. Novel-novel iki tak lebokke ana ing lemari kaca, taktumpuk miring supaya tetep bisa didelok teka njabane lemari. Saliyane seneng macane, aku tuku novel uga seneng marang ambune. Novel anyar ambu kertase khas banget. Kabeh novel iki taktuku nggawe dhuwitku dewe sing takcelengi saka sangu saben wulan amarga aku ora pengin kesenenganku iki malah ngerepoti wong tuwaku.


Saiki iku mesti wong akeh sing isen nag ambune iku ora enak. Tapi asline yo kudu didelok disek ambune iku polahe opo disek. Nah koncoku tau ngalami perkoro koyok ngene nang kelas, deke iku tau ambune klambine iku ora enak sampek sing pinggire ae ambu. Pas deke ngerti nag iku teko ambune klambine deke iku langsung metu. Terus aku sing ngerti perkoro iku ngandani nag ambune koyok ngunuku iku angel ilangane soale iku kan teko klambi sing ora gareng, dadi nag pengen ilang yo kudu diumbah maneh. Terus nag mari ngumbah kudu langsung dipemeh ben iso garing sedino. Nag ora iso garing sedino yo bakal balik ambu maneh.


Uang pangkal iku biaya awal sing ditokno pas melbu kuliah dan mek dibayar ping siji pas semester pertama. Biasane sing kenek mbayar duit pangkal iku mahasiswa sing melbu lewat jalur mandiri dan biayane iku gede banget. Uang pangkal iki diterapno nang hampir kabeh kampus nang Indonesia. Tapi onok beberapa kampus sing jalur mandirine gak atek bayar uang pangkal. Siji, Universitas Indonesia. Mbasio gak onok uang pangkal, tetep onok BOP-B utowo BOP-Pilihan sing terbagi sesuai rumpune. Tapi iku pun gak sampe selarang uang pangkal sing biasane. Loro, Universitas Sriwijaya. Kabeh jurusan gak atek onok uang pangkal, kecuali nang jurusan Pendidikan kedokteran. Telu, UIN nang seluruh Indonesia. Papat, UGM. Gawe UIN ambek UGM, bener-bener gak onok uang pangkal, dadi mek perlu bayar UKT tok.


Pas awak dhewe lagi kebelet nanging kamar mburi sing arep awak dhewe leboni jebul reged banget, meding awak dhewe golek sing liyo. Soale, kamar mburi sing reged kui tandane akeh kumane. Artine uga, akeh wong sing wis nganggo kamar mburi kui nanging ora tau diresiki. Awak dhewe iso wae gowo penyakit bar nganggo kamar mburi kui. Yen awak dhewe ngeroso keresikane kui elek banget, mending awak dhewe golek kamar mburi sing liyo. Yen misale durung kebelet-kebelet banget, mending awak dhewe tahan disik. Awak dhewe iso ngising utowo nguyuh pas ketemu kamar mburi sing layak utowo pas wis tekan omahe dhewe-dhewe,


Utang kuwi bisa ana amarga akeh kondisi, salah sijine yaiku amarga kebutuhan. Nanging ya ana wong sing ora duwe ati malah utang amarga nuruti gaya hidup lan utang kuwi numpuk banjur angel ditagih. Kamangka, kanggo ngindari isin amarga ora bisa mbayar utang, perlu banget ana tindakan perventif. Salah sijine yaiku pengelolaan dhuwit sing ana ning rumah tangga. Miturut para ahli, dhuwit kuwi bisa dikelola kanthi apik yen ego kanggo boros kuwi uga bisa diatur. Ana pembagian antara kebutuhan lan uga kepentingan sing perlu diurutake. Barang sing sekirane ora perlu ya ora usah dituku ben ora marai boros lan ujunge malah nyilih dhuwit.


Wong sing nduwe fobia ambek kolam renang utowo laut iku biasane mergo pengalaman traumatis. Iku hal sing wajar kok. Cuma, rasa wedi iku nek isok diatasi ben gak terlalu berlarut-larut sampe marakno rasa cemas sing berlebihan. Onok cara ben awakmu isok ngilangno rasa wedi iku mau. Siji, mulai buka diri sendiri. Mulai teko ndelok klambi renang, ndelok video uwong sing lagi seneng seneng dolanan nang kolam renang, ambek teko langsung nang kolam renange. Loro, yakino nang awakmu dewe, gak kabeh aktivitas nang njero kolam iku bahaya, onok sisan aktivitas nang njero kolam sing nyenengno awak. Telu, mulai nyoba celupno ujung jari nang njero kolam, terus alon-alon bagian awak sing liyane, sampe kabehe wes melbu nang njero kolam. Nek misal cara-cara iku gak isok ngatasi rasa wedimu, awakmu mending nang psikiater ben isok entok penanganan luwe lanjut.


Ning film manca negara, akeh wong sing tau krungu babagan 911 utawa unit nomor darurat. Nomor iki gunane kanggo darurat pitulungan marang North American Numbering Plan (NANP). Kaya nomor darurat sing ana ning kabeh negara, nomor iki mung dinggo kanggo nomor darurat. Nomor iki nangani akeh kasus kaya kecelakaan, sekarat, bencana alam, kerusakan sing ana ning omah lan mbahayakake nyawa, perampokan, lan akeh kasus kriminal liyane. Nomor 911 iki uga dadi saksi akeh wong sing sekarat nanging isih bisa ketulung amarga isih ana petugas sing ngewenehi instruksi saka adoh. Banjur nomor iki uga ngewenehi solusi kanggo masalah sing ana lan dadakan.


Awakmu tau ndelok gak, onok uwong nek diancem iku pasti akeh nyerahe. Onok akeh banget alesan opo’o wong iku milih gawe nyerah. Salah sijine sing paling akeh dialami iku mergo korban gak nduwe kuasa blas nang pelaku pengancaman iku. Korban sing koyok ngono iku ngeroso de’e iku luwe lemah, dan nduwe bayangan nek gak nurut pasti bakal diapa apakno. Semisal gak isok bela diri dadi nek ngelawan pasti akeh kalahe, utowo gak duwe duit terus wedi engkok bakal dijaluki duit luwe akeh nek gak nurut. Bedo nek misal karo uwong sing nduwe kuasa, pasti gak bakal ngeroso wedi dan isok pede ngelawan pelaku sing ngancem de’e mau.


Trauma nag waktu cilik ancene iso diarene gilamen nag wong jowo. Trauma yaiku perkoro sing paling diwedini ambek sing paling digeting sing tau dialami pas waktu cilik. Tapi sing jenenge trauma iku ora kabeh wong ngalami perkoro sing podoh tapi akhire tetep podo nanggonane siji roso sing podo masio sebabe bedo. Salah sijine contoh traumo nag waktu cilik yaiku koncoku tau biyen cilike iku dicakar ambek kucing sing dadekno koncoku wedi ambek kucing sampek saiki. Tapi koncoku sing sijine maneh yo ono sing trauma ambek kucing, tapi ora polahe dicakar, tapi deke diambusi ambek didilati pas deke biyen turu. Akhire sampek saiki nag ono kucing mesti wedi.


Jumbol polahe delok begejel iku asline metu teko perkoro sing iso dadekno wong maeng wedi. Nah kedadean maeng asline iku ora kekiro ambek pikirane menungso nag bakal ono perkoro maeng, nah sing koyok ngunuku maeng sing garai ngetokno roso jumbul nang menungso. Opo maneh sing diwasi iku demit ambek begejel yo tambah ora jumbul tok sing metu tapi yo wedi barang yo metu soale iku wes ancene sifate menungso sing ancene gawan kat asline. Mangkane nag ono wong sing moro-moro masi setan iku terus meneg sampek ora iku ngomong yo polahe jumbule kenemenen mangkane sampek ketingginggen terus ora iso obah, kadang sampek ono sing angkles barang yo ono.


Wong sing biasa dewean kuwi uga mbutuhake wektu sing suwe kanggo adaptasi ben ora gampang wedi amarga wong sing biasa dewean kuwi mesti nduwe cara kanggo ngendalikake awake dewe lan pikirane kaya tetep nduwe pikiran positif senajan suasana ning omahe ora ena. Ben ora wedi dewean, wong biyasane ngelakoni akeh kegiyatan. Kaping siji yaiku reresik omah ben omah saya enak yen didelok. Kaping loro, yaiku nyetel lagu nganggo volume sing gedhe lan uga nyanyi-nyanyi. Kaping telu yaiku nonton film sing lucu lan ora ndelok acara horor ben ora kepikiran. Sing pungkasan, uga ngecek kabeh lawang lan jendela wis dikunci ben tetep aman.


Masio saiki jaman wes sangar, tapi sing jenenge roso wedi sing ndodok ambek roso kuwatir sing kenemenen iku ancene tambah gelek dialami wong. Nah roso ngeniki ancene ora enake pol soale iso dadekno wonge sing ngalami ngeneki mentale ora karoan mergo moro-moro wedi ambek kuwatir sing nemen iku teko dodok sing akhire dadekno ora iso lapo-lapo. Nah wong sing garai perkoro ngeniki maeng iku ora ono pirang-pirang perkoro yaiki trauma sing tau dialami sing iso dadekno deke iku sampek kepekso ambek pikirane sampek kebingungen. Terus yo ono maneh yaiku masalah sing diadepi nang uripe sing dadekno deke sampek kebingungen terus sampek stres.


Kanggo para artis, demam panggung kuwi biasa amarga kuwi nduduhake yen artis kuwi pengen ngewenehi sing paling apik kanggo para penonton. Demam panggung sing dialami para artis iki uga bisa diolah dadi energi sing apik amarga bisa dadi energi positif. Artis sing wis nduwe karir lan pengalaman sing akeh mestine wis bisa ngatasi. Nanging tetep wae ana rasa grogi, nanging grogi iki bedha. Sing diwedheni karo para artis iki yaiku ora anane perlengkapan sing bener pas ana ning nduwur panggung lan bisa pengaruh marang penampilan. Kamangka, demam panggung kuwi bisa dipengaruhi saka faktor ning jaba penyanyi utawa artis, yaiku lingkungan lan  urusan teknis sing ngaruh marang kualitas.


Akeh banget uwong sing madak madakno serangan panik karo gangguan kecemasan. Gejalane ancen mirip, cuma rong gangguan iku nduwe sejumlah perbedaan. Siji, bedo definisi. Serangan panik iku episode teko rasa wedi sing kenemenen dan marakno reaksi fisik tertentu nang wong sing ngalami. Serangan panik iku terjadi tanpa alasan dan gak isok diprediksi. Nek gangguan kecemasan iku payung gede sing ngelingkupi akeh macem gangguan psikologis, mulai teko generalized anxiety disorder (GAD), gangguan panik, obsessive-compulsive disorder (OCD), post-traumatic disorder (PTSD), dan liyane maneh. Loro, bedo pemicu timbule gejala. Serangan panik iku muncul secara spontan dan isok terjadi tanpa alesan sing jelas. Nek gangguan kecemasan, muncule mergo onok pemicune iku mau, misal fobia duwur.


Deodoran yaiku zat sing digawe ning awak kanggo ngilangi mambu ning awak amarga aktivitas bakteri kaya ning kelek, siki, lan uga ning selangkangan. Deodoran kuwi ana zat antipespiran sing bisa nahan keringet ben ora metu lan ngecap ning klambi amarga keringet iki bisa ngganggu. Deodoran iki bisa ngurangi interaksi bakteri sing ana ning awak. Asosiasi obat ning Amerika Serikat, yaiku Food and Drug Administration wis nggolongake yen deodoran iki dadi obat bebas lan dudu dadi kosmetik amarga kandungan sing njerone. Nanging senyawa sing ana ning deodoran iki bisa ningkatake aluminium iki jarene bisa ningkatake risiko kanker payudara senajan penelitian durung ana sing mbuktikake hubungan kuwi.


Ono neng panggon sing ora familiar kui pancen marake awak dhewe wedi. Awak dhewe ngeroso ono sing ora pasti seko kahanan koyo ngono. Nanging wedi kui pertondo sing apik. Awak dhewe pancen kudu ngeroso wedi yen ono neng panggon sing asing kanggo awak dhewe. Soale yen awak dhewe ora ngeroso wedi, awak dhewe dadi ora ngati-ngati. Yen awak dhewe ngeroso aman-aman wae ono neng panggon kui awak dhewe malah duwe kemungkinan celoko luwih duwur. Awak dhewe kudu ngeroso wedi nanging wedine kui ojo tekan ngelakoke hal-hal sing ora masuk akal. Yen awak dhewe keweden uga iso gawe awak dhewe ciloko.


Wingi tau moco salah sijine situs sing gelek bahas masalah mental sing ono nag menungso. Lah ketepak'an bahas masalah getun sing paling jeru nag uripe menungso. Nag kono dijelasno nag kabeh uwong ben ora kejebak ambek roso koyok ngunu maeng kudu bener-bener iso balikno pikiran, sing awitane pikirane maeng ora ngolehe perkoro sing dadekno getun iku kedaden diwalik dadi mikir apek koro perkoro iku maeng. Ancen malikno pikiran iku maeng ewo, Tapi nag dijajal mesti iso, lah carane ben berhasil koyok opo, yo pikiran iki dijak mikir-mikir sing positif wae ben ati iki melok lego. Mangkane jajalen mikir sing apik-apik ambek perkoro sing tau garai awakmu getun nag jeruni uripmu.


Gawe awak dewe sing mesti motoran nang ndi-ndi terus lali gak nganggo selontongan tangan, pasti sering banget ngalami tangan belang. Dadi sing area pergelangan ireng, terus sisane putih. Sing koyok ngono iku gak enak banget gawe didelok. Wes ngono, isok dadi bahan enyekan sisan. Kulit belang iku mau sek isok dibalekno maneh kok. Onok carane gawe mbalekno werno alami kulit belang iku mau. Siji, rutin adhus nganggo sabun sing ngandung bahan aktif sing isok nyerahno kulit. Loro, nganggo pelembap awak sing onok kandungan aktif sing isok nyerahno kulit dan sing ber-SPF. Telu, ojok sering-sering nang ngisor terik matahari. Papat, ojok lali nganggo selontongan tangan ben metu numpak motor.


MEsti roto-roro wong iku ngerti ambek teleke pitik, kejobo wong sing nang kota terus ora tau ngingone pitik. Nah telek pitik iku maeng bentuke iku ora wok siji tok, tapi sak pirang-pirang karek pitik opo sing nelek maeng, terus warnai barang yo sak bajek karek panganan opo sing ancene dipangan ambek pitik iku maeng. Yo ancene se pitik iku ora karoan panganane mangkane iku sing dadekno deke iku duwe werno telek sing pirang-pirang. Nah nag ono wong sing jijik ambek jember karo telek pitik iki yo mesti ae, polahe sing jenenge telek iku mesti basine megilan ambek ora enake pol. Mangkane yo wes lumrah wae mergo iku ancene barang rusoh.


Wong ning dunya iki mesti duwe kekurangan lan kelebihane dhewe-dhewe. Yen miturut kitab suci, menungsa iki diciptakake kanthi bentuk sing paling apik uga paling sampurna. Ana sing rambute kriting, ana uga sing lurus. Ana sing kulite kuning langsat, ana sing sawo mateng, uga ana kulit sing pucet. Kabeh iki wis dadi identitas ninng awake menungsa. Kamangka, yen bentuk fisik iki dilecehake liwat omongan, padha wae karo ngelekake hasil ciptane Gusti. Untung akeh generasi enom sing wis paham karo aturan iki lan wis ana kekhawatiran kamangka luwih bisa njaga omongan lan perasaan ben ora tatu lan marai nesu amarga bentuk awak sing dilecehake.


Salah siji contoh lingkungan kerja sing negatif miturut glints.com yaiku anane pembagian kerja sing ora adil. Wong sing wis diwenehi jobdesk siji malah penggawean iku dialihna ning wong liya tanpa ana wara-wara lan konfirmasi ing wong iki. Lumrah banget yen wong sing penggaweane dijupuk iki akhire muring-muring lan njaluk keadilan. Kanggo ngadepi lingkungan kerja sing negatif kaya ngene kene ora perlu ngadepi kanti muring-muring. Nomer siji kene bisa terus duweni pikiran sing positif. Nomer loro kene bisa ngilangi pikiran sing ora-ora lan diganti karo geguyonan bareng kanca. Sing terakhir kene bisa fokus wae ning penggaweane kene lan ora perlu mikiri wong liya.


Ora ana sing nyangka amarga tuku sabun wae bisa menang undian.Ya iki sing dadi ceritane budheku. Budheku dodolan ning warung sembako. Saban minggu, budheku mesti blanja kanggo kebutuhane warung. Barang-barang sing biasa dituku kuwi ana beras, gula, tepung, odol, sabun, lan liyan-liyane. Barang-barang kuwi ora dituku eceran, nanging ditukune kerdusan lan ning kerdus kuwi biyasane ana tulisan utawa stiker undian. Kaya ning salah sawijine produk sabun sing dituku budheku. Pas mbongkar barang sing diblanjakake, budheku nemu stiker ning njero kerdus sing ditutupi nganggo hologram sing kudu digosok nganggo dhuwit receh. Barang wis digosok, jebul oleh hadiah setengah juta, nanging hadiah kuwi dipotong pajak.


Awak dhewe kudu ngendari koncone dhewe sing lagi nesu sing ora cetho. Nesu sing ora ono wong sing ngerti penyebabe opo. Soale, awak dhewe iso dadi objek emosi dheweke senadyan awak dhewe ora salah opo-opo. Awak dhewe uga ora iso ngelakoke opo-opo kanggo ngilangi rasa nesune. Awak duwe kanggo semetara wektu kui kudu jaga jarak karo koncone dhewe mau. Yen misale, awak dhewe dijak neng endi ngono, mending awak dhewe gawe alasen supoyo ora bareng karo dheweke. Paling awak dhewe mung iso nukoke, panganan sing kiro-kiro biasane dheweke seneng. Sopo ngerti nesune ilang. Naning ora nutup kemungkinan, yen dheweke malah soyo nesu mergo ngerti-ngerti dheweke emoh mangan panganan kui.


Yaopo rasane awakmu pas nemu barang sing mbok goleki? Pasti seneng sekaligus lego kan ya. Terus semisal awakmu nemu barang ilangnang dalan terus awakmu gak eroh pemilike, opo sing bakal mbok lakoni. Nek aku sih jelas bakal ngeviralno nang kabeh media sosial seng tak nduweni. Mulai teko Twitter, Instagram, TikTok, sampe Facebook. Tujuane cek postingan iku kesebar dan isok nyampe nang pemilik barange. Nek pemilike wes ndelok postingan iku, pasti awakmu bakal dihubungi nek ancen wonge nggoleki barang tersebut. Langkah koyok ngono iku bener-bener gampang dan efektif. Wes ngono, awakmu isok bantu uwong iku gawe nemukno barange sing ilang dan marai wong iku dadi seneng maneh. Mulai saiki nek nemu barang ilang, ojok ragu gawe viralno nang media sosial.


Kolesterol kuwi salah sawijine penyebab penyakit sing paling bahaya. Kolesterol iki bisa teka kapan wae lan bisa marai gupuh amarga dadi salah siji penyebab struk sing paling kuat. Kolesterol iki nyebabake aliran darah sing ora lancar lan bisa dadi pemicu penyakit jantung. Ora mung wong lemu, nanging uga wong kuru lan bobot sing ideal bisa kena kolesterol. Kolestrol iki kudu dikontro. Kamangka kanggo generasi enom iki, aja lali kanggo ngontrol kesehatan lan bisa njaga awak. Ojo lali olah raga lan kudu akeh mangan sayur lan buah. Aktivitas ning jaba ruangan uga kudu ditambah ben ora mung lungguh ning ngarep komputer lan marai peredarane getih iki mandheg.


Sammy iku sueneng pol gawe dolen nang kolam renang. Ben onok wektu luang, pasti de’e dolen nang kolam renang dan renang sak tuwuke. Koyok dino iki, Sammy wes tutuk nang panggon kolam renang sing biasa dikunjungi karo de’e. Mbari ganti klambi, Sammy pemanasan koyok biasa dan gak suwe langsung nyemplung. Sammy renang koyok biasane. Tapi moro-moro Sammy ngeroso nek rong sikile iku kram. Mergo iku, de’e panik dan keweden pol soale sikile gak isok diobahno. Dan mergo iku sisan, Sammy dadi kelelep. Suwe pol de’e kecipak kecipuk mergo kelelep, dan akhire onok uwong sing nulungi. Mbari diangkat teko kolam, wong sing nulungi mau ngurut sikile Sammy sampe balik normal maneh. Mbari ngono, Sammy ngomong suwun nang wong iku dan cepet-cepet moleh. Bayang bayang kelelep mau sek keputer terus nang utekke, dan iku marakno de’e dadi keweden nemen.


Nek jare wong-wong, misal awakmu dadi korban pelecehan seksual, laporno ae nang polisi. Jare sih ben pelakune isok ketangkep. Tapi opo, polisi iku gak bakal mlaku nek gak dikeki duit disik. Nek gak onok duite, gak bakal ditindak. Nek wes ngono, uripe korban pelecehan seksual iku maleh gak tenang kabeh soale pelakune sek keliaran ndek sekitare. Timbang lapor polisi, mending viralno ae. Nang jaman saiki, sembarang sing digawe viral iku isok luwe ditindak karo polisi. Wes ngono, nek konten speak-up iku wes viral, wong-wong pasti bakal ngenyek pelaku entek-entekan bahkan nge-bully pelaku iku mau. Dadi nek awakmu utowo koncomu dadi korban pelecehan seksual, viralno ae, ben pelaku iku mau isok entok sanksi sosial sisan.


Rampung lairan, mesti kondisi psikis ibu kuwi isih adaptasi lan mesti ana wektu ibu dadi luwih sensitif. Masio seneng ana anggota keluarga, ibu ya bisa ngerasakake kesel. Ana cara-cara sing bisa dilakoni ben awak dhewe bisa nyenengke ibu anyaran iki. Kaping pisan, yen lagi nyambangi, sak liyane bayi, para tamu uga bisa ngewenehi kado kaya klambi, voucher salon, lan panganan kesenengane si ibu sing ora oleh dipangan pas lagi ngandung jabang bayi. Kaping pindho, berusaha ora takon macem-macem sing sekirane bisa nyinggung prasaan kaya kena apa lairan casar ora normal lan perkara bobot awak sing nambah. Kaping telu, yen lagi repot ngurus anake, bisa dikancani uga direwangi. Yen ora ya dikancani ngobrol wae.


Nyctophobia iku gangguan psikologis ndek ndi uwong ngeroso wedi sing berlebih nang panggon sing peteng. Wong sing nduwe fobia iki bakal ngeroso wedi pas ndek panggon sing gak onok sumber cahayane, termasuk nang kamare dewe. Fobia sing iki isok ditangani ambek tenaga ahline. Cara ngatasi nyctophobia iki koyok ngene. Siji, psikoterapi. Salah siji teknik psikoterapi sing dilakoni gawe ngatasi fobia iki yaiku terapi perilaku kognitif. Loro, terapi paparan utowo eksposur. Tujuan terapi iki yaiku ngelawan fobia sing diduweni dadi penderitane isok ngendalikno rasa wedi ambek cemas sing muncul. Biasane nek penderita wes siap, psikolog utowo psikiater bakal mandu penderita gawe nekani panggon sing peteng dan bakal dilatih ben gak wedi. Terakhir, terapi relaksasi koyok yoga. Terapi iki dilakoni ben penderita isok luwe tenang pas ngadepi rasa wedi sing dialami.


Wedi marang dedemit kuwi dadi salah siji fobia sing bisa ngganggu urip amarga marai wong ora bisa lunga ning jaba omah. Kamangka kuwi, ana babagan sing kudu digatekake ben ora gampang wedi lan uga mbayangake dhemit. Kaping pisan yaiku kudu ngubah pemikiran, yaiku mbayangake yen dhemit kuwi dudu makhluk sing jahat lan bisa ngelarani wong sing isih urip. Banjur yen isih wedi, bisa ngadohi panggon sing peteng utawa panggon sing ngundang potensi kanggo mbayangake wujude para dhemit kaya omah kosong, gedung sepi, utawa kuburan wayag maghrib. Kanggo mbiyasakake ben ora wedi, uga bisa ngakehi kegiyatan wayah bengi kaya sembahyang uga reresik.


Awak dhewe sok ngeroso mangkel yen ono wong sing luwih disikan entuk gawean sing awak dhewe pengeni, senadyan wong kui lagi awal-awal jajal. Rasane pas nyelameti wong sing koyo ngono kui ora ono rasa senenge. Awak dhwe malah koyo arep nesu lan ngeplaki wonge lan ngomong, "ojo jupuk gaweanku, Su!". Nanging, awak dhewe kudu ora perlu emosi sing ora butuh pas kui kedaden. Awak dhewe entuk ngeroso mangkel karo wong kui nanging ojo ngasi dileboke neng jero ati. Awak dhewe mungkin ora ngerti wae selama iki dhewe duwe keterampilan-keterampilan sing dibutuhke neng industri sing awak dhewe pengeni tanpa wonge kui sadar.


Dino iki Bilqis kate gawe KTP. Rencanane kate dikancani ambek Bagas sing jare kate nggawe KTP sisan. Arek loro iku janjian nang Dukcapil langsung. Bilqis akhire berangkat rodo isuk ben engkok Bagas gak ngenteni suwe. Pas tutuk kono, dadakno Bagas ngomong nek ibuke melbu Rumah Sakit dan gak sido gawe KTP dino iki. Bilqis langsung gondok, tapi gak isok nyalahno Bagas sisan. Masalahe, Bilqis iku gak pinter gawe ngomong dan wedi kate ngomong disik, makane de’e gak isok nang ndi ndi dewean. Nek wes ngene, de’e kudu yaopo? Kate melbu ae wedi soale de’e lagi dewean. Tapi wes kadung nang kene sisan, mosok kate langsung balik nang omah. Bilqis dadi bingung karepe dewe.


Perkoro sing tak getunke tekan saiki kui, ora kenal cerak karo bapakku. Bapakku kui wonge ora ekpresif. Aku yakin akeh perasaan sing ora diungkape mung dipendem neng jero ati. Mergo kui sing sifat sing ketok seko bapak kui galake. Bapak uga jail banget. Bapakku kerep nyorat-nyoret rupaku lan adiku dadi koyo kucing. Tabiat sing koyo ngono sing tak iling. Pas umur 20-an iki, aku dadi kepengen kenal bapak luwih cerak meneh. Nanging rosone wis telat, bapakku wis ora ono seko aku umur 9 taun. Pas kui, aku ora ngerasake butuh banget sosok bapak. Aku mung iso kenal bapak saiki liwat crito ibu lan keluargane bapak.


Kanggo bocah sing isinan, presentasi kuwi dadi bagian sing paling ora ngenakake. Presentasi iki sajane ya ngelatih rasa percaya diri ning ngarep umum, nanging akeh sing ngira iki kaya diadili. Apa maneh yen gurune galak. Kamangka, akeh sing sering grogi lan uga salah ngomong. Salah ngomong iki kesalahan sing sering diguyu karo kanca sekelas. Respon saka wong sing ana ning ngarep pas presentasi iki kebukti bisa ngaruh marang penampilan sing dilakoni. Amarga kuwi, kudune kanca-kanca sing ana ning bangku iki ya ngewenehi dukungan saka nggatekake presentasi ben ora kacau alan uga ben presentasi iki bisa berkembang lan ana tambahan sing luwih apik.


Ketombe iki dadi masalah sing kadhang angel dirampungke karo wong sing nganggo hijab. ketombe iki bisa marai rambut rontok lan uga kulit kepala mambu. Ketombe iki disebabake karo jamur, auto imun, lan uga kulit kepala sing berminyak banjur ditutup rapet bar keramas. Ketombe iki bisa rontok dhewe yen disisir, nanging ngerugikake amarga marai gatel. Cara ngilangi ketombe iki angel, nanging bisa dikurangi, yaiku nganggo sampo anti ketombe. Pas keramas uga bisa ditambah kopi amarga zat ning kopi iki bisa ngurangi rambut rontok lan uga ketombe. Banjur nganggo sampo sing ora ana alkohol lan bebas pewangi buatan ben ora nambah sisa zat sing ana ning rambut.


Najwa Shihab utawa Nana iku salah sawijine wartawan putri ning Indonesia. Amarga sikap kritis lan pemikiran sing jero, Najwa Shihab iki terkenal dari wartawan uga presenter sing paling diwedeni karo politikus lan pemerintahan. Najwa iki putrine salah siji pemuka agama ning Indonesia, yaiku Quraish Shihab. Lair ning Ujung Pandang, Sulawesi Selatan tanggal 16 September 1977, Najwa Shihab iki terkenal amarga salah sawijining program dialog TV yaiku "Mata Najwa" lan portal berita "Narasi" sing dadi rujukan akeh media nasional. Najwa iki mulai karir ning jurnalistik taun 2001. Amarga liputan tsunami Aceh 2004, Najwa oleh penghargaan saka pemerintah lan oleh beasiswa kuliah ning Australia tahun 2007 jurusan media lan hukum.


Akhir-akhir iki, lagi akeh banget kasus pelecehan seksual sing marakno awak dewe wedok iku dadi gak aman gawe metu-metu nang ndi ae. Mbasio talah metune iku nganggo motor, engkok moro onok sing siul-siul gak jelas. Sing nemen iku nek sampe pelaku iku ndemok-ndemok awak dewe. Nek wes ngono, wes wayahe awak dewe ngelindungi awak dewe. Salah sijine iku sedia stun gun gawe nyerang pelaku iku mau. Cara nggawe stun gun iku koyok ngene. Darik bagian pelatuke, terus tembakno nang penyerang selama 3—5 detik. Isok luwe suwe nek misal pelakune iku nduwe awak sing guede. Paling optimal iku tembak nang daerah gulu. Nek ketok penyerang mulai gak sadar dan ketok kesetrum, buru awakmu cepet-cepet kabur. Dekek stun gun nang panggon sing gampang dijangkau ambek tangan.


Saiki akeh wong sing jember ambek mangkel nag delok jeding sing kemproh. Nah sing garai jijik utowo jember iku maeng ora merko kemproe tok tapi jedinge iku maeng biasane ora ditoto ambek ora diresiki sing akhire dadekno endut sing ora karoan. Contohne endute maeng yoiku koyok metu lumute, terus ono bekas koyok kenek linet sing ono nang tekele, mari ngunu tekele barang iku lunyu. Terus sak liyane iku maeng ono sing marakno luweh jemberi maneh yoiku ambune sing ora karoan campurane ono sing banger, pesing, ambek ambu sing ora enak liyane. Yo ancene ambu-ambu maeng sing marakno wong-wong maleh jijik ora karoan mergane iku maeng.


Yen ono wong sing mukok terus mukokane kui langsung ngenani awak dhewe, awak dhewe mesthi ngeroso jijik. Kelambi dhewe dadi ono bekas muntahane. Nek kui kedaden, pas awak dhewe lagi neng panggon umum sing awak dhewe rodo angel salin kelambi sing resik. Nanging ono beberapa hal sing iso awak dhewe lakoke. Sing kesiji, yen ono toko kelambi neng cerak kono, awak dhewe iso mlipir dono kanggo tuku kelambi sing resik. Sing keloro, awak dhewe iso ngerik kui ngango tisu utowo kain neng cerake awak dhewe. Sing ketelu, awak dhewe uga iso ngekei banyu setik neng bekas mukokane seko kamar mburi.


Sing iso marake kecalakaan kui, ora mung rem sing ora pakem utowo blong. Kecelakaan montor kui iso kedadean yen kondisi bane awak dhewe kui wis ora apik. Normale ban montor kui ono corak-corak lan ono legok-legokane. Yen legokane kui wis tipis utowo ora ketok kui tandane awak dhewe kudu ganti ban. Awak dhewe ora entuk ngejarke kondisi bane dhewe ngono terus, opo meneh dijarke tekan bane dadi mulus. Kui wis ciloko banget. Yen kondisi bane kui ora apik, awak dhewe dadi ngeroso was-was sak ben numpak montor. Awak dhewe bakal wedi ono kedadean sing ora-ora lan awak dhewe uga durung siap kanggo kelangan nyowo mergo perkoro sepele koyo ngene.


Nangani celana sing suwek iki pancen kudu ati-ati amarga ora kabeh celana nduweni bahan sing padha lan bisa langsung dijahit. Ana cena sing dijahit malah mbrodol kaya katun batin lan uga celana jins. Kamangka, sak durunge njahit kudu ndelok dhisik bahan celana ben ora salah njahit lah malah marai rusak. Njahit celana sing butuh ditambal iki luwih becik menyang tukang jahit tinimbang njahit dhewe amarga isih ana kemungkinan kanggo rusak lan suwek maneh yen dinggo. Alternatif liyane yaiku nambah tambalan model badge ben ana senine amarga badge iki manika werna, kandel, lan gampang njaite. Sing paling penting yaiku njait kudu ati-ati ben ora suwek banget.


Lunga ing Jogja dadi seru amarga aku mesthi nggolek kain batik sing mung ana ing Jogja. Preian wingi aku bisa lunga maneh ning Jogja karo kaluwargaku. Numpak sepur, aku budal karo bapak, ibu, lan masku. Nalika tekan ana ing Jogja, aku ora langsung nang pasar beringharjo kanggo nggolek kain batik, nanging aku dolan sik ana ing Malioboro lan nyambangi dulurku sing lagi kuliah ana ing UGM. Sawise tuwuk dolan ana ing UGM, aku mutusake kanggo langsung menyang pasar beringharjo kanggo nggolek kain batik. Aku seneng banget akhire bisa milih pirang-pirang kain batik. Rencanae, kain iki bakalan tak dadekake klambi kanggo teka ana ing wisudae masku jange.


Kadang, awakmu pasti tau ndelok uwong sing wong tuwone wes pisah, gak onok abang gak onok ijo moro ndeloki keluarga sing sek utuh pas lewat nang cedeke. Biasane sing koyok ngono iku mergo de’e kangen ambek suasana omahe sing mbiyen sek ‘utuh’, durung pecah koyok saiki. Dadi nek awakmu lagi karo koncomu sing bapak ibuke pisah, ojok sekali-sekali pamer afeksi berlebihan ambek wong tuwomu nang ngarepe koncomu langsung. Hal iku isok marani rasa iri gawe koncomu iku mau dan suwe-suwe koncomu iku mau bakal ninggalno awakmu soale wes gak kuat. Mending awakmu ngajak dolen koncomu iku wong loro ae nang panggon liyane.


Arya urip bareng karo pakde lan buleke ket cilik. Wong tuwo Parto nitipke dee neng kakaknge pas umur 2 sasi. Nanging tekan saiki, ora ono kabar seko wong tuwone kui. Dadi Arya wis nganggep Pakdhe Bima lan Bulek Maimunah koyo wong tuwone dhewe. Pas pakdhene sedo, Arya getun banget. Sadurunge pakdhe kui keno kecelakaan, dee lagi neso karo pakdhene. Arya pengen banget dadi polisi nanging ora diolehke. Sebenere dudu mergo ora olehe, nanging Arya kui memeng ora memenuhi syarat ben iso mlebu akademi. Soale, perawakane kui cendek. Arya uga ngomong neng pakdene kanggo golek jalur jero ben dee iso mlebu. Iki sing pakdhe Bima ora setuju. Menurute, polisi kui kudu jujur, yen coro mlebune wae wis ora apik, piye carane dadi polisi sing genah. Pakdhe bima uga sempet ngandani yen wong cilik kui iso dadi pahlawan lan gagah kanggo corone dhewe. Nanging Arya tetep ora terimo, malah tambah nesu. Pas bali neng omah, ngerti-ngerti pakde wis ono neng jero kerondo.


Pas lagi ngantre neng swalayan, aku tau delok ibu-ibu nesu malah arep tekan gelud. Gari sak uwong meneh aku iso bayar barang belonjoanku neng kasir. Ngerti-ngerti ono wong bengok-bengok neng rong antrean sebelahku. Jebul kui ibu-ibu sing nesu mergo antreane diserobot. Ibu e sing siji kui lagi jupuk barang sing kelalen. Nah ibu e sing liyane kui pas teko langsung jupuk antreani ibu sing mau. Dheweke ngiliwate keranjang ibu siji lan anake sing isih TK. Ibu e sing nyerobot kui ora ngeroso salah, soale iso wae dheweke jipuk barange suwe. Ibuku mung padu neng kono, ora rampung-rampung tekan satpam kudu nekani ibu-ibu e kui.


Sing marakno wong isin polahe gawe klambi kembar ambek wong liyo sing ora dikenal yoiku pikirane ambek atine dewe sing akhire ngetokno roso iku maeng. Nah ben ora metu roso iku maeng asline yo gampang ae, karek ora atek mikir sing kenemenen masalah klambi sing digawe, terus nag ancene petuk sing podo yo anggep ae pabrik gawene ora mok siji terus mikir sing apik-apik wae contone wah tambah akeh wong sing gawe klambi iki berarti klambi iki apik. Biasane nag ora ono sing madani iku klambine elek manggkane ora ono sing tuku ambek sing madani. Yo mikir sing apik-apik ae ben ora dadekno pikiran isin ambek gengsi sing akhire dadekno roso isin.


Aku wingi petok koncoku sing ono nang kampung inggris. Deke biasane mangan sego pecel sing sambel pecele akeh. Mari ngunu pas wingi mangan ambek aku bocahe ora tuku pecel tapi tuku soto. Jarene deke pengen jajal soto lamongan sing wes terkenal nag endi-endi. Tapi pas waktu mulih teko mangan maeng ono sing jenege wong gendeng sing biasane koyok wong jaluk. Karo koncoku maeng dikei duwek receh soale disangkakno wong jaluk. Tapi mas koncoku marek langsung dipisoe ambek wong gendeng maeng ambek diajaki ate di oyok kabeh. Mari ngunu koncoku keplayon terus pingsan nag pinggir dalan. Pas iku akeh bocah sing podo nulungi, aku terus nyelok konco-konco sing nag asrama gawe mapak koncoku maeng. Pas sadar tak takoni lapo'oh awakmu sampek pingsan ngunu? aku trauma karo wong gendeng kat cilik cak.


Pas aku ambek koncoku dolan nang omahe embah, iku mesti dijak nang kandang pitik kanggo jipik endoke sing ate didol. Nah koncoku mesti ora tau gelem mergone bocahe iku rodok jember ambek jijik karo sing jenenge telek. Nah asline perkoro jijik nang telek iku yo wes lumrah lah kanggo wong akeh. Tapi sing koncoku iki mesti kenemenen sampek kadang iku mutah-mutah ambek kuwok-kuwok, tapi sing garai aku seneg, koncoku iku ora gelem nyerah kanggo ngelawan roso jijike iku maeng, soale bocahe mesti seneng nag tak jak nanggone embah. Masio bocahe ora gelem mlebu kandange tapi mesti marek mbek delok teko jobo. Nah iki alasane lapooh mbah iku kadang ngomong koncomu kok aneh.


Nag ambu amis-amisan mesti ae ono sing ora seneng, masio iku jarene wong ono sing biasa ae. Tapi ora kabeh wong iku seneng ambek mabu iku maeng. Nag jarene bakul iwak ben ora ambu iwak iku yo diwei empon-empon ambek jahe ben pas iwake dimasak iku wes ora ambu amis terus ilang ambune amis maeng. Sak liyane iku empon-empon sing dicampur iku maeng yo kenek didadekno bumbu sing ambune sedepe pol koyok masakan wong biyen-biyen ambek kadang yo iso marakno wong lesu polahe saking enake ambuni. Tapi nag ancene temen-temen jijik nag ambu barang-barang sing iso marakno ambu amir yo palang kowo opo ngunu sing iso kenek  digawe ngilangi perkoro sing amis.


Tindakan sing paling ngecewakake wong tuwa salah sawijine yaiku kecanduan konsumsi narkoba. Narkoba iki bisa ngilangake rasa percaya marang awak dhewe uga bisa ngecewakake wong sing ana ning cedhake kaya wong tuwa, kanca, guru, uga pasangan. Narkoba iki bisa ngerusak mental lan kepercayaan. Barang haram iki wes kebukti marai akeh wong kejebak ning neraka dunya kaya utang lan piutang, penjara, lan sapanunggale. Sajane narkoba iki uga duwe peraturan masalah penggunaan ben ora disalahgunakake. Akeh wong sing ora bisa lunga saka narkoba lan ora bisa waras amarga pengaruhe narkoba iki kuat banget. Nanging, yen duwe keyakinan, wong bisa waras saka narkoba.


Pas aku delok Film Train to Busan, aku rodok ngeri soale ceritone iku koyok zombi-zombi sing nyerang wong-wong polahe keleson. Nah terus nang kono iku ono salah sijine ilmuwan sing isek urip nang salah sijine labolatorium sing dikepung karo zombi iku maeng. Nah Ilmuan iku maeng nemokno obate ben virus sing nag zombi iso diatasi. Terus terum pemerintah iku maeng ngongkon tentara jipek obat iku maeng. Pas nag perjalanan jipek iku maeng zombi iku moro-moro jumbulno tentara iku meaeng mabek ngeroyok tentara sing dikongkon iku. Serangan sing dodok iku maeng marakno tentara liyane sing isek nang teng iku wedi. Akhire Tentara sing kesiso maeng mundur golek bantuan.


Yen awak dhewe dibekep lan ditodong karo senjoto kui, awak dhewe ojo mlayu kabur. Opo meneh awak dhewe ngerti yen neng daerah kui akeh konco-konco penjahate kui. Awak dhewe bakal dicekel karo salah siji wong kui. Awak dhewe uga ojo mikir kanggo mlayu yen awak dhewe ngerti fisike dhewe kui luwih elek timbange wong sing bekep kui. Awak dhewe ojo jajal ngakali penjahate koyo neng film-film. Mungkin, wae kui berhasil, nanging yen ora awak dhewe iso luwih ciloko. Film kui ora tenanan. Cetho wae lakone iso kabur lan ngalahke penjahate. Awak dhewe mung iso mlayu yen awak dhewe wis ngitung lan bener yakin iso metu.


Nag awakmu takok nang koncomu utowo sopo wae wong sing ono nag pinggirmu mesti tau ngalami sing jenenge pengalaman sing paling elek nag jero uripe. Pengalaman iku maeng asline teko perkoro sing awak dewek ora tau mikirno perkoro maeng terus perkoro maeng teko pas waktune ora pas, akhire dadi perkoro sing mbok getingi. Terus ambek atimu perkoro iku maeng dianggep dadi pengalaman sing paling elek nag jero urip soale gawe masalah akeh nag jero uripmu. Asline teko perkoro ngeneki wong maleh duwe pengalaman sing iso gawe ngadepi ben pengalaman sing elek koyok ngunu ora bakal kedaden maneh. Tapi saiki akeh wong nganggep nag perkoro ngunuku iso dadi elek.


Saban isuk, Bayu mesti sarapan lan ora tau lali ngombe banyu putih. Nanging ing dina kuwi, Bayu kepengen banget ngombe susu sing ana ning kulkas. Karepe ben kaya wong sing ana ning TV utawa wong-wong mana negara. Amarga keisuken yen ngombe susu, Bayu ngerasa yen wetenge ora kepenak. Ning sekolah, ana upacara lan Bayu baris paling mburi amarga dekne rada dhuwur. Pas lagi hening, yaiku amanat upacaram Bayu ngerasa ora betah lan ngerasakake ana angin sing pengen metu saka wetenge. Banjur ana swara gedhe banget. Banjur Bayu kisinan lan mlayu menyang jedhing amarga ora tahan kudu buang air. Pas wis rampung upacara, Bayu dadi bahan guyonan sekelas.


Sebagai konco sing apik, awak dhewe kudu melu seneng krungu kabar ono koncone awak dhewe sing nikah. Senenge kui ora mung diucapke neng jero ati, naning iso ditunjuke secara langsung. Awak dhewe kudu nyempetke ning pesta pernikahane, opo meneh yen dee wes repot-repot ngekei undangan. Awak dhewe dadi iso nunjuke ekspresi sing nunjuke melu seneng pas konco kui seneng. Luwih apik meneh yen awak dhewe iso ngewehi hadiah pernikahan. Hadiah pernikahane kui nek iso ora sing biasa, koyo jam dinding, sprei, lan piranti-piranti omah sing biasa banget. Awak dhewe iso ngewehi barang sing koncone opo sing bojone seneng. Misale, bojone koncone dewe kui seneng masak. Awak dhewe iso ngekei hadiah sak set peso.


Seneng getrio nag perguruan tinggi saiki wes umum dirasakno ambek bocah sing lagek mari tes utowo ujian sekolah SMA terus melok tes perguruan tinggi. Roso seneng iki asli apik ae kanggo bocah-bocah iku maeng. Tapi kudune bocah-bocah iku maeng ngerti keadaane gawe ngerasakno roso seneng iku maeng. Soale biasane bocah-bocah nag wes kadong keroso seneng polahe perkoro maeng sampek lali keadaan nag pinggir-pinggire opo maneh ambek koncone. Sing diilingi yo mok roso seneng iku tok. Dadi bocah-bocah sing iso ngerasakno roso seneng ditrimo nag perguruan tinggi, ayok podo delok kondisi utowo keadaan gawe ngecolno roso seneng maeng ojo angger ngecolno roso seneng.


Kedadean wong-wong sing senengane nyerobot antrean iku ora mung dirasakke Andin pisan pindho, nanging wis bolak balik. Iki mono amarga Andin uga bakalan meneng ae yen diserobot dadine wong sing nyerobot tambah sakpenake dhewe. Terakhir, Andin tau muring-muring nganti ngolok-olok wong sing nyerobot antrian nalika Andin tuku bensin ning pom bensin. Kanggo Andin, cara supaya ora diselak nalika lagi antri antarane yaiku, nomer siji kudu sabar nalika antri. Aja nganti ninggal nyengkreh antriane. Nomer loro, kudu teges nalika ana sing kate nyerobot antrian. Kanggo sapa wae sing wani nyerobot antrian, kene kudu wani kanggo ngandani yen wonge ora bisa dikandani ya bisa diseneni.


Nag menurutku pengalaman sing tau dialami koncoku telong tahun biyen iku yo biasa wae se soale aku gelek ngalami. Pas iku koncoku kleru munggah panggung gara- gara bocahe ngantuk. Ket iku deke sampek saiki kepikiran terus ambek ngeroso isine pol nag eleng masalah iku. Padal aku yo tau ngalami perkoro koyok ngunu tapi yo biasa wae. Tambah aku sing paling nemen soale pas iku wes kleru munggah terus ora gowo telono tapi tlenengan menisan. Tapi aku biasa ae, ora sepiro kepikiran. Yo bener kabeh iku karek pikirane wong sing nanggepi iku maeng. Nag ancene wonge iku kenemenen oleh mikirno opo-opo yo mesti bakal kepikiran terus ambek iso-iso dadi perkoro sing eleke pol.


Aku wingi iku jumbul mergane petuk ambek konco lawas. Bocahe saiki kerjo nang jakarta, dadi manager salah sijini perusahaan swasta sing ono hubungane ambek pariwisata, yo koyok usaha travel ngunuku loh. Bocahe saiki wes seje ambek biyen pas isek sekolah mbek aku. Saiki wes sugehe megilan, duwe omah tingkat loro, montor sing koyok pajero ae loro, mari ngunu yo duwe villa barang. Areke saiki yo wes duwe anak loro lanang ambek wedok, sing isek umur sekitar telong tahunan. Nah areke ketemu aku pas bocahe pengen rapat nag Kota Pahlawan. Mangkane nyambangi ambek mamper nang usahaku sing saiki wes lumayan gede.


Harta karun kuwi wujude akeh. Salah sijine yaiku foto-foto lawas jaman perang sing akeh nyimpen kenangan jaman biyen. Nanging, amarga kualitas kertas sing bedha ditambah jaman biyen durung ana gambar digital, foto-foto iki cepet rusak lan bisa ilang. Kamangka, ana cara-cara sing bisa dinggo produksi ulang foto-foto kuwi. Kaping pisan yaiku bisa saka digitalisasi utawa scan liwat piranti elektronik. Proses iki ora bisa sembarangan amarga ana foto sing sensitif lan bisa ilang yen kena cahaya. Kaping pindho yaiku bisa digitalisasi liwat aplikasi telpon. Banjur yen wes dipindai, gambar iki bisa didandani ning komputer kanthi hasile luwih cetha lan luwih apik.


Wong sing ketok akeh koncone ku lan iso gawe wong guyu terus durung mesthi wong sing bahagia. Mungkin dheweke ngelakoke kui mergo dheweke ngeroso dhewekan lan wedi yen kudu urip neng donyo iki dhewe. Wong sing koyo ngono ngelakoke opo wae supoyo donyo neng sekitare kui ketok urup. Dheweke ngelakoke kui ora mung kanggo wong liyo, nanging uga kanggo dheweke dhewe. Dheweke ora kepengen yen urip sing dilakoni kui boseni. Wong kui ngerti yen urip mung sepisan dadi dheweke ngelakoke opo wae ben ora ngeroso dhewekan lan atine iso seneng terus. Dheweke wedi yen uripe kui kudu dheweke enteke dhewekan.


Covid-19 sing ndorong penerapan kebijakan Pembatasan Sosial Berskala Besar (PSBB) nang sejumlah daerah ndek Indonesia berdampak nang kemerosotan ekonomi ndek kabeh lini warga. Akeh banget perusahaan sing gak sanggup nerusno produktivitas usaha sampe kudu ngelakoni PHK. Total onok 5 juta lebih pekerja sing ke-PHK mergo pandemi iki sesuai pernyataane Menkeu Sri Mulyani. Sejumlah perusahaan ngelakoni PHK iki mergo kesulitan cash flow. Faktor utamane yaiku mergo konsumsi masyarakat nang barang-barang teko perusahaan iku tambah suwe tambah mudun, dan iku ngaruh banget nang cash flow perusahaan. Beberapa perusahaan sing sek pingin mertahano karyawan ngelakoni langkah cuti tak berbayar utowo jeneng liyane dirumahkan.


Ben awak dewe ngimpi sesuatu, iku pasti onok artine dewe. Contohe awak dewe ngimpi dikejar karo kewan sing buas. Arti ngimpi dikejar kewan buas iku bener-bener erat kaitane ambek kehidupan nyata. Artine yaiku indikasi pengalaman negatif sing selama iki durung diatasi. Iki sisan isok dadi petunjuk onokne ancaman sing diuraino nang tingkat emosional. Ngimpi dikejar kewan buas iku nyudokno nek awakmu gak isok ngatasi suatu agresi utowo situasi sing marakno awakmu wedi. Nek misal nang ngimpi iku awakmu isok lolos, berari gambaran ngimpi iku nyudokno nek awakmu percoyo ambek kemampuanmu dewe. Tapi nek misal awakmu gagal gawe lolos nang ngimpi iku mau, berarti awakmu sek lagi nggolek jalan keluar atas masalah sing lagi dialami.


Ngerampungke gawean kuwi ora mung butuh kemampuan lan kerja sama sing apik, nanging uga komunikasi sing lancar ben gawean iki ora tumpang tindih marang liyane lan dirampungke karo wong liya. Yen komunikasine ora lancar, gawean iki bakal morat-marit lan marai stres. Yen gawean iki dijupuk karo wong liya, mesti ana rasa mangkel lan ngerasa ora mampu. Kamangka komunikasi iki dadi salah siji kunci penting ning gawean. Kelompok sing komunikasine elek mesti dadi guneman amarga kerjane uga katon ora apik lan gampang oleh koreksi. Nanging akeh wong ngorbanake komunikasi kelompok kanggo kepentingane dhewe, misal golek jabatan lan njegal kancane ning gawean.


Pas aku ngopi nang pinggire kampus islam negeri nang Kota Pahlawan. Koncoku moro-moro teko ambek gowo pesenane maeng, nah deke pas lunggo maeng langsung digetno wae mergo awake iku rodok lemu terus telonone iku lepete megilan. Nah pas lunggo moro-moro ono suora "krek" terus koncoku meneng ae ambek plerak-plirek nang kiwo tengene maeng. Terus pas tak takoni, lapo koen plirak-plirek?, bocahe ngomong "hus menengae telonoku suwek". Nah pas jawapi maeng bocahe raine ambeng mergo telonone moro-moro suwek. Nah akhire deke iku lunggo ae ambek menenge pol ora wani pola koyok biasane mergo kuwatir nag konangan wong sing ono nang gurine.


Njaga mambune awak ben ora isin yen ketemu wong liya kuwi penting, apa maneh yen lagi kerja ning instansi. Ngeresiki awak lan nganggo wewangian kuwi pancen bisa ngilangi mambu nanging pengaruhe ora sepira gedhe. Sing paling gedhe pengaruhe kuwi saka panganan sing dipangan lan uga zat sing dikonsumsi. Rokok lan alkohol iki bisa marai ambu sing orang enak lan angel banget diilangi senajan nganggo parfum. Yen njaga panganan kuwi yaiku akeh mangan buah lan uga sayur ben akeh cairan sing ana ning awak lan keringete ora mambu. Banjur yen pengen luwih seger awake, uga ngombe jamu saka seduhan kayu secang kanggo ngilangi mambu keringet.


Aku lan mbakku pancen mirip, apa maneh umurku mung jarak setaun. Dhuwure padha lan uga padha nduwe rambut dawane. Aku lan mbakku uga seneng banget ngepang rambut dadi 2 lan saka mburi mirip banget. Ning sawijining dia, aku diseneni karo kancaku sing ana ning amarga aku dianggep sombong ora nyauri pas dekne ngundang aku ning kantin. Banjur aku bingung banget amarga wiwit jam isuk, aku isih ning kelas amarga males metu lan ora jajan. Nanging kancaku panggah ngotot amarga dekne wis yakin nek kuwi aku. Ora suwe, mbakku nglinguk ning kelas arep mbalekake buku. Kancaku sing salah ngundang kuwi ngguyu nanging ya isin amarga jebul salah ngundang,


Wong tuwo kepengen anake duwe tabiat sing apik. Makane, pas anake ngelakoke kesalahan wong tuwo mesthi ngandani utowo ngewehi nasihat. Naning, ono wong tuwo sing ora sabaran dadi pas anake salah kui langsung dibentak nganggo nanda sing duwur. Maksud wong tuwone apik, nanging yen keseringan bentak anak kui iso dadi pengaruh buruk neng psikologise. Anak dadi cenderung menghindari kesalahan mergo ora gelem dibentak karo wong liyo. Pikirane dadi sempit. Dee bakal ngelakoke ben wong liyo utowo atasane kui ora marah, dudu sing bener. Senadyan, sing dikon atasan kui ora mesthi cocok lan bener. Sing paling parah, anak dadi wedi kanggo jajal opo-opo. Dee mending meneng wae timbange dee ngelakoke hal sing marake wong-wong liyo ora seneng karo dee. Makane kui, penting kanggo wong tuwo iso sabar terus pas ngemong anake.


Trauma iku istilah sing umum banget ndek kalangan masyarakat. Wong sing nduwe trauma pun yo akeh, mulai teko sing ringan sampe sing abot. Wong sing nduwe trauma akut biasane bakal ngaruh banget nang kehidupane. Gak jarang pisan moro-moro mereka kenek serangan panik tanpa kenal tempat. Uwong sing traumane koyok ngono butuh banget berobat nang psikiater dan ditangani langsung secara medis. Kondisi koyok ngono iku isok bahayano korban mau pun wong ndek sekitare. Nek wes ditangani ambek psikiater, kondisi korban isok luwe terpantau dan sek onok kesempatan gawe disembuhno cek isok urip normal maneh. Dadi gawe awakmu sing nduwe konco koyok ngono, utowo awakmu dewe sing koyok ngono, segera berobat nang psikiater yok.